#1885:  Menjual Jersey Tiruan(Copy Original)

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
:
Assalamualaikum SS Dr Zul, saya membuat perniagaan menjual jersey (EPL, dll) gred copy ori/ tiruan, adakah berkat hasil yang saya terima?

Jawapan
:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Harta Intelek bermaksud apa-apa yang berkaitan dengan hakcipta, paten, rekabentuk perindustrian, disk optik dan cap dagangan.[1]
Jenis-jenis Harta Intelek :
REKABENTUK INDUSTRI:
 Reka bentuk perindustrian adalah aspek hiasan atau estetik sesuatu artikel. Reka bentuk boleh terdiri daripada tiga dimensi ciri seperti bentuk dan konfigurasi artikel, atau ciri dua dimensi, seperti corak dan hiasan. Ciri-ciri reka bentuk mesti diterapkan pada sesuatu artikel oleh mana-mana proses perindustrian di mana artikel yang tersiap tu menarik perhatian.
TANDA DAGANG:
 Tanda perdagangan adalah tanda yang membezakan barangan dan perkhidmatan dari seorang peniaga dari yang lain. Tanda merangkumi perkataan, logo, gambar, nama, huruf, nombor atau gabungan yang disebutkan tadi.
PATEN:
 Paten adalah hak eksklusif yang diberikan untuk ciptaan, iaitu produk atau proses yang secara umumnya menyediakan kaedah yang baru untuk melakukan sesuatu, atau menawarkan penyelesaian teknikal baru kepada sesuatu permasalahan.
PETUNJUK GEOGRAFI:
 Petunjuk geografi (GI) adalah tanda yang digunakan pada produk yang mempunyai asal geografi tertentu dan memiliki sifat atau reputasi yang disebabkan oleh asal itu.
HAKCIPTA:
 Hak cipta adalah perlindungan yang diberikan kepada pengarang, pemilik hak cipta dan pelaku karya dan persembahan hak cipta sebagaimana ditetapkan di bawah Akta Hak Cipta 1987.
REKA BENTUK SUSUN ATUR LITAR BERSEPADU:
 Reka bentuk susun atur litar bersepadu adalah pelupusan tiga dimensi elemen litar bersepadu dan beberapa atau semua saling litar bersepadu atau pelupusan tiga dimensi yang disediakan untuk litar bersepadu yang ditujukan untuk pembuatan.
Menurut keputusan persidangan Majma’ al-Fiqh al-Islami yang Kelima tahun 1409H/ 1988M. Perbincangan tentang
al-Huquq al-Ma’nawiyyah
, Harta intelek seperti yang dinyatakan di atas mempunyai nilai ekonomi yang tersendiri dan diakui orang sebagai satu bentuk kekayaan. Justeru harta-harta seperti ini dikira sebagai hak khusus kepada pemiliknya. Oleh kerana itu, hak-hak seperti itu tidak boleh dilanggar[2].
Pencurian hak-hak hak cipta yang mempunyai nilai merupakan pemanfaatan tanpa kebenaran. Ia menyebabkan penurunan nilai dan mungkin juga penurunan dari segi spesifikasi. Pemanfaatan tanpa kebenaran dari pemilik hak cipta tidaklah dianggap sebagai pencurian yang dikenakan hukuman  kerana ia tidak memenuhi syarat-syarat seorang itu dihukum sebagai pencuri akan tetapi, ia merupakan harta yang nilainya mungkin layak dituntut pampasan kewangan oleh pihak yang terjejas. Nilai ini ditentukan oleh pengadilan  berdasarkan tempat dan masa dan hakim perlulah mengenakan tindakan terhadap perbuatan tersebut demi menjaga kemaslahatan. (Lihat
Fatawa Wal Istisyarat al-Islam al-Yaum
,10/360)
Menjawab bagi persoalan di atas,kami nyatakan disini perlu diketahui terlebih dahulu adakah jersey tersebut telah dicorakkan ataupun tidak. Sekiranya telah dicorakkan maka yang demikian tidak diperbolehkan untuk menjualnya kerana ia mempunyai hak cipta atau hak pemilikan (copyright) yang tersendiri. Semuanya itu terkait dengan undang-undang. Hak-hak ini perlu diambil perhatian sebelum kita  melakukan apa-apa penjualan. Namun, sekiranya pada jersey yang hendak dijual tersebut sekadar ditulis padanya sebagai contoh “livepool”  yang bukan bermakna kelab atau hak pemilikan yang tertentu tetapi hanya sekadar baju biasa sahaja, maka yang demikian itu tidaklah menjadi masalah dan ia tidak termasuk dalam hak pemilikan.Oleh yang demikian, bagi mengelakkan timbulnya masalah yang mendatang kita perlu mera’ikan perundangan dan hak-hak yang tertentu sebelum melakukan apa-apa aktiviti penjualan supaya tidak mengambil hak orang lain secara batil dan yang paling penting adalah hasil yang diperolehi dari apa-apa jualan itu diberkati oleh Allah SWT. Firman Allah SWT :
يَا أَيُّهَا الَّذِينَ آمَنُوا لَا تَأْكُلُوا أَمْوَالَكُم بَيْنَكُم بِالْبَاطِلِ إِلَّا أَن تَكُونَ تِجَارَةً عَن تَرَاضٍ مِّنكُمْ ۚ وَلَا تَقْتُلُوا أَنفُسَكُمْ ۚ إِنَّ اللَّهَ كَانَ بِكُمْ رَحِيمًا
Maksudnya
:
Wahai orang-orang yang beriman, janganlah kamu makan (gunakan) harta-harta kamu sesama kamu dengan jalan yang salah (tipu, judi dan sebagainya), kecuali dengan jalan perniagaan yang dilakukan secara suka sama suka di antara kamu, dan janganlah kamu berbunuh-bunuhan sesama sendiri. Sesungguhnya Allah sentiasa Mengasihani kamu.
(Surah al-Nisa:29)
Wallahua’lam

[1]

Lihat:

https://www.myipo.gov.my/ms/kenali-myipo/

[2]

Lihat:
https://iifa-aifi.org/ar/1757.html
Bertarikh: 22 Jun 2023 bersamaan 3 Zulhijjah 1444 H


#1886: Sifat Cemburu Manusia dengan Cemburu Allah SWT

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya ingin minta sedikit ulasan tentang menisbahkan sifat manusia kepada Allah. Contohnya, saya pernah dengar apabila kawan saya diuji dengan kehilangan insan tersayang, kemudian ada yang menasihatinya dengan kata-kata seperti: Allah ambil insan yang dia sayangi tersebut kerana Allah cemburu dengan dia. Bolehkah kita menisbahkan rasa cemburu itu dengan maksud Allah cemburu kepada manusia?

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat Baginda SAW serta orang-orang yang mengikuti jejak langkah Baginda SAW.
Ilmu tentang nama-nama Allah SWT dan sifat-sifat-Nya adalah ilmu yang paling mulia. Hal ini kerana kemuliaan ilmu adalah bergantung kepada topik yang menjadi perbicangan, dan utama dalam ilmu ini adalah mengenali Allah SWT, Maha Suci Allah dengan nama-nama-Nya dan sifat-sifat-Nya.
Perbezaan Sifat al-Ghirah Manusia dan Allah
Sifat cemburu ini disebutkan sebagai
al-Ghirah
 (الغِيرَةُ), tetapi cemburu ini adalah berbeza bagi manusia dan juga Allah.
Telah
thabit
 sebuah hadith daripada al-Mughirah bin Syu‘bah R.A katanya, Sa‘d bin ‘Ubadah R.A telah berkata: “Jika aku nampak seorang lelaki bersama dengan isteri aku, aku akan pukul dia dengan pedang.” Lalu kisah tersebut sampai kepada Rasulullah SAW seraya Baginda bersabda:
أَتَعْجَبُونَ مِنْ غَيْرَةِ سَعْدٍ، وَاللَّهِ لَأَنَا أَغْيَرُ مِنْهُ، وَاللَّهُ أَغْيَرُ مِنِّي، وَمِنْ أَجْلِ غَيْرَةِ اللَّهِ حَرَّمَ الْفَوَاحِشَ مَا ظَهَرَ مِنْهَا وَمَا بَطَنَ
Maksudnya:
“Adakah kamu hairan dengan cemburu Sa’d? Demi Allah, aku lebih cemburu daripada dia, dan Allah lebih cemburu daripada aku. Oleh kerana cemburu Allah itu, Dia mengharamkan perbuatan-perbuatan keji sama ada yang jelas atau yang tersembunyi.”
Riwayat al-Bukhari (6980) dan Muslim (1499)
Terdapat juga riwayat lain daripada Abu Hurairah R.A bahawa Rasulullah SAW bersabda:
إِنَّ اللَّهَ يَغَارُ وَغَيْرَةُ اللَّهِ أَنْ يَأْتِيَ الْمُؤْمِنُ مَا حَرَّمَ اللَّهُ
Maksudnya
“Sesungguhnya Allah mempunyai sifat cemburu, dan cemburu Allah apabila hamba-Nya yang beriman melakukan perkara yang diharamkan-Nya.”
Riwayat al-Bukhari (4925) dan Muslim (2761)
Diriwayatkan pula daripada Ummul Mukminin ‘Aisyah R.Anha bahawa Rasulullah SAW bersabda:
يَا أُمَّةَ مُحَمَّدٍ! وَاللَّهِ مَا مِنْ أَحَدٍ أَغْيَرُ مِنْ اللَّهِ أَنْ يَزْنِيَ عَبْدُهُ أَوْ تَزْنِيَ أَمَتُهُ. يَا أُمَّةَ مُحَمَّدٍ! وَاللَّهِ لَوْ تَعْلَمُونَ مَا أَعْلَمُ لَضَحِكْتُمْ قَلِيلًا وَلبَكَيْتُمْ كَثِيراً
Maksudnya:
“Wahai ummat Muhammad! demi Allah tiada seorang pun lebih cemburu daripada Allah apabila hamba-Nya yang lelaki atau perempuan berzina. Wahai ummat Muhammad! demi Allah sekiranya kalian ketahui apa yang aku ketahui, maka kalian akan kurang ketawa dan banyak menangis.”
Riwayat al-Bukhari (1044) dan Muslim (901)
Syeikh al-Islam Ibn Taimiyyyah berkata bahawa sifat
al-Ghirah
 Allah SWT adalah apabila hamba-Nya melakukan apa yang dilarang-Nya, dan apabila ada hamba-Nya yang berzina. (Lihat
al-Istiqamah
, 2/9-11)
Syeikh Abdul Aziz bin Bazz menyatakan di dalam komentarnya dalam kitab
Fath al-Bari
bahawa mustahil bagi Allah untuk bersifat dengan sifat cemburu yang serupa dengan cemburu makhluk ciptaan-Nya. Adapun cemburu yang dimaksudkan adalah apa yang selayaknya bagi-Nya. Maka Allah bersifat dengan sifat cemburu menurut Ahlu Sunnah tanpa menyerupai sifat makhluk, dan hanya Allah yang mengetahui bagaimana keadaan sifat itu. (Lihat
Fath al-Bari
, 2/531)
Manakala cemburu bagi manusia seperti yang dinyatakan di dalam
Kamus Dewan Bahasa dan Pustaka
 ialah bermaksud iri hati, ia bertitik tolak daripada perasaan tidak puas hati kerana orang lain mempunyai sesuatu yang lebih daripada dirinya.
Menyamakan Sifat Manusia dengan Sifat Allah SWT
Allah SWT tidak boleh disamakan dengan makhluk ciptaan pada apa jua sifat-Nya yang disebutkan oleh syara‘. Ini berdasarkan firman Allah SWT:
لَيْسَ كَمِثْلِهِ شَيْءٌ ۖ وَهُوَ السَّمِيعُ الْبَصِيرُ
Maksudnya:
“Tidak ada sesuatu yang semisal dengan Allah. Dia adalah Tuhan yang Maha Mendengar lagi Maha Melihat.”
(Surah Al-Syura: 11)
Imam Ibn Kathir di dalam tafsirnya menyebut: “Iaitu tidak ada bagi Allah yang merupakan Pencipta semua yang berpasangan ini sama seperti sesuatu yang lain kerana Allah adalah satu-satunya tempat bergantung  yang tidak ada tandingan bagi-Nya.” (Lihat
Tafsir Ibn Kathir,
 7/194)
Syeikh al-Sya’rawi pula menyebutkan bahawa semua sifat-sifat Allah datang dengan contoh untuk memberikan makna yang hampir sahaja, tetapi bukan dengan tujuan untuk memberikan hakikat makna tersebut, kerana Allah SWT tidak ada sesuatu pun yang sama sepertinya. (Lihat
Tafsir al-Sya‘rawi
, 9/595)
Kesimpulan
Setelah meneliti hujjah-hujjah dan dalil yang dibawakan di atas, kami katakan bahawa tidaklah sifat
al-Ghirah
Allah itu menyerupai dengan
al-Ghirah
 manusia. Barangkali, mereka yang tidak mengetahui tafsiran yang benar tentang sifat cemburu Allah tersilap memahaminya, lalu menyamakan sifat tersebut bagi Allah SWT dan manusia.
Sifat cemburu bagi Allah SWT tidak lain adalah meliputi marah atau kebencian terhadap perbuatan maksiat yang dilakukan hambanya.
Kami akhiri dengan doa:
رَبَّنَا زِدْنَا عِلْمًا وَارْزُقْنَا فَهُمَا
Maksudnya:
“Wahai tuhan kami, kurniakanlah kami ilmu dan rezekikanlah pada kami kefahaman.”
Wallahu a‘lam
Bertarikh: 22 Jun 2023 bersamaan 3 Zulhijjah 1444 H


#1887: Badal Haji Bagi Pesakit Mental?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
:
Assalamualaikum Daro’ Seri. Saya ada penyakit mental yang mungkin tidak membolehkan saya menunaikan haji. Bolehkah saya menunaikan badal haji ketika masih hidup?

Jawapan
:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan takrifan penyakit mental. Penyakit mental adalah penyakit yang melibatkan gangguan pada fungsi otak yang boleh menyebabkan perubahan kepada proses pemikiran, perasaan dan tingkah-laku seseorang yang mengakibatkan gangguan untuk menjalani aktiviti seharian dengan baik.
Kajian pemantauan penyakit yang dijalankan di Malaysia pada tahun 1996 mendapati hampir 11.1% daripada golongan dewasa Malaysia dikesan mengalami penyakit mental.
Laporan Pertubuhan Kesihatan Sedunia (WHO) menunjukkan penyakit mental adalah antara 5 penyakit utama yang menyebabkan hilang upaya di seluruh dunia dan dijangkakan pada tahun 2020 penyakit ini akan menjadi penyebab kedua tertinggi.
Jenis-jenis penyakit mental
Penyakit mental bukanlah hanya sejenis penyakit sahaja. Ia terdiri dari berbagai kategori penyakit. Secara umumnya penyakit mental boleh dibahagikan kepada 3 kumpulan utama:
Neurosis
Mereka yang tergolong di dalam kumpulan ini lazimnya mengalami perubahan dan gangguan di dalam pemikiran, perasaan dan kelakuan tanpa menjejaskan kewarasan mereka.
Individu yang mengalami penyakit neurosis selalunya sedar akan keadaan kesihatan mereka. Fungsi harian mereka mungkin terganggu sedikit. Antara contoh penyakit neurosis adalah seperti berikut:
Kemurungan: Kemurungan adalah perasaan sedih yang melampau dan berpanjangan. Sedih adalah perasaan yang sering kita alami. Akan tetapi jika perasaan sedih itu terlalu berat untuk ditanggung dan berpanjangan melebihi tempoh 2 minggu serta mengganggu fungsi kehidupan seharian maka ia bukanlah sedih lazim tetapi penyakit kemurungan.
Kebimbangan: Penyakit ini digejalai oleh perasaan bimbang, resah dan gelisah. Seseorang itu akan berasa tertekan, tegang, berpeluh, berdebar-debar dan berasa takut melampau akan bahaya yang mereka tidak ketahui puncanya
Psikosis

Mereka yang mengalami penyakit psikosis mengalami perubahan yang amat ketara di dalam pemikiran, perasaan dan tingkah laku mereka. Kewarasan mereka juga terjejas.
Penderita akan berasa keliru dengan mengalami suara-suara ghaib berkomunikasi dengan mereka. Ia dikenali sebagai halusinasi. Mereka juga mempunyai kepercayaan pelik yang tidak dikongsi oleh orang lain dan menyebabkan reaksi melampau dari pesakit berkenaan. Ia dipanggil delusi. Antara contoh delusi ialah – ada orang mahu menganiaya atau berbuat jahat kepada mereka menyebabkan mereka bertindak menyerang orang yang disyakinya secara membahayakan.
Mereka mungkin bercakap dengan merapu / mengarut; berkelakuan aneh seperti bercakap seorang, ketawa atau marah dengan tiada bersebab. Contoh psikosis yang sering dialami adalah:
Schizophrenia: Antara ciri utama ialah: halusinasi; delusi; kecelaruan pemikiran, kecelaruan pertuturan dan tingkah laku. Prestasi kerja mereka juga merosot dengan ketara.
Kecelaruan manik-depresif (dwikutub): Penyakit ini mengakibatkan mereka mengalami perubahan ketara dari segi emosi. Mereka sering hilang kawalan dan menjadi terlalu gembira (fasa manik) atau terlalu sedih (fasa kemurungan).
Kecelaruan Personaliti
Secara asasnya kecelaruan ini membuat seseorang itu mengalami kecacatan perwatakan atau karakter. Masalah yang dialami ini boleh memberi kesan kepada perhubungan interpersonal dengan orang di sekelilingnya.
Adapun bagi ibadah seseorang yang menghidap penyakit mental berdasarkan kepada hadith Rasulullah SAW.
Diriwayatkan daripada Ali bin Abi Talib R.A, sabda Rasulullah SAW:
رُفِعَ الْقَلَمُ عَنْ ثَلَاثَةٍ: عَنِ النَّائِمِ حَتَّى يَسْتَيْقِظَ، وَعَنِ الصَّبِيِّ حَتَّى يَحْتَلِمَ، وَعَنِ الْمَجْنُونِ حَتَّى يَعْقِلَ
Maksudnya:
 “Diangkat pena daripada tiga golongan, iaitu orang yang tidur sehingga dia terjaga, kanak-kanak sehingga dia bermimpi, dan orang yang gila sehingga dia berakal.”
Riwayat Abu Dawud (4403), Ahmad (1183), Tirmizi (1423), Nasa‘ie (3432), dan Ibn Majah (2041)
Imam al-San’ani telah mensyarahkan, yang dimaksudkan dengan sabda Nabi SAW “dan orang gila sehingga dia berakal atau sedar” adalah tidak diambil tindakan ke atasnya.” (Lihat
 Subul al-Salam Syarh Bulugh al-Maram
, 16/20). Syeikh Abdullah al-Tayyar menyatakan: “
Yang dimaksudkan dalam hadis tersebut ialah tidak ditulis baginya dosa. Ini kerana pada ketika itu, dia tidak dianggap sebagai mukallaf.”
 (Lihat
Wabal al-Ghumamah Syarh Umdah al-Fiqh Li Ibn al-Qudamah
, 9/9)
Di dalam al-Mausu’ah al-Fiqhiyyah al-Kuwaitiyah disebut: Para fuqaha’ telah bersepakat bahawa gila termasuk daripada
‘awaridh al-ahliyyah
 iaitu perkara yang menghalang daripada beban hukum dijatuhkan ke atas seseorang dalam keadaan gila yang berterusan. (Lihat
 al-Mausu’ah al-Fiqhiyyah al-Kuwaitiyah
, 17/92)
Jawapan kami adalah seperti berikut:
Jika saudara termasuk dalam jenis pesakit mental yang mungkin boleh mencederakan orang lain dan sukar dikawal serta menepati sejenis gila, maka kewajipan haji terhadap saudara adalah tergugur.
Sebaliknya, jika saudara sekali-sekala sahaja didatangi dan dalam bentuk terkawal serta mempunyai ubat yang khas yang perlu diambil dan lebih banyak keadaan saudara tenang dan ingat. Maka, ketika itu, saudara boleh pergi ke Mekah untuk menunaikan haji. Seingatan saya dahulu terdapatnya hospital khas yang disediakan oleh Tabung Haji jika berlaku pesakit yang bersifat gangguan mental.
Justeru, saya katakan saudara berhak untuk melakukan badal haji bagi pihak saudara dengan mengupah kepada seseorang sama ada kaum keluarga atau orang lain.
Saya doakan semoga saudara diberi kesembuhan dan selamat daripada ujian seperti ini dan mampu untuk menunaikan ibadat haji pada satu hari nanti. Kami akhiri dengan doa:
اللَّهُمَّ إِنَّا نَعُوذُ بِكَ مِنَ البَرَصِ، وَالْجُنُونِ، وَالْجُذَامِ، وَمِنْ سَيِّئِ الْأَسْقَامِ
Maksudnya:
“Ya Allah, kami berlindung dengan-Mu daripada penyakit sopak, gila, kusta dan penyakit-penyakit yang buruk.”
Bertarikh: 22 Jun 2023 bersamaan 3 Zulhijjah 1444 H


#1888: Menyimpan Daging Dalam Peti Sejuk Yang Berisi Daging Babi

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
:
Assalamualaikum dato, saya buntu nak cari jawapan, saya pelajar yang tinggal di rumah kongsi yang ramai non-Muslim. Apa hukum kita simpan daging dalam peti yang ada disimpankan babi, daging yang disimpan tersebut pula diletakkan dalam bekas bertutup dan tidak bersentuh dengan bekas bersimpan babi itu, bolehkah dimasak dan dimakan?
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Khinzir termasuk dalam kategori najis
mughallazah
 (berat) dan wajib dicuci mengikut kaedah yang ditetapkan oleh syarak. Hal ini adalah sebagaimana firman Allah SWT:
حُرِّمَتْ عَلَيْكُمُ الْمَيْتَةُ وَالدَّمُ وَلَحْمُ الْخِنزِيرِ
Maksudnya:
 “Diharamkan kepada kamu (memakan) bangkai (binatang yang tidak disembelih), dan darah (yang keluar mengalir), dan daging babi (termasuk semuanya).”

Surah al-Ma’idah (3
)
Dr. Wahbah al-Zuhaili menyebutkan bahawa pengharamkan babi itu meliputi semua bahagiannya sehingga pada lemak dan kulitnya. Adapun dikhususkan dengan menyebut dagingnya sahaja kerana ia merupakan tujuan yang terpenting — yakni untuk dimakan. Sesungguhnya syarak telah melarang untuk mengambil manfaat daripada semua bahagian babi. (Lihat
al-Tafsir al-Munir
, 6/77)
 Hal ini berdasarkan firman Allah SWT:
أَوْ لَحْمَ خِنزِيرٍ فَإِنَّهُ رِجْسٌ
Maksudnya:

“atau daging babi kerana sesungguhnya ia adalah kotor.”
Surah al-An‘am (145)
Berbalik kepada soalan yang diajukan, kami nyatakan perbuatan saudara meletakkan daging di dalam bekas yang tertutup adalah suatu perbuatan yang sewajarnya. Hal ini bagi mengelakkan tercampurnya daging tersebut dengan daging khinzir tersebut. Kami juga nyatakan daging yang telah disimpan rapi oleh saudara tidak menjadi masalah untuk saudara masak dan memakannya. Namun, kami nasihatkan bagi mengelakkan tercampurnya daging-daging tersebut, sebaiknya ia dibuat label seperti “daging lembu” bagi tujuan berjaga-jaga.
Bagi memahami isu-isu semasa berkenaan hukum berkaitan khinzir:
#419 Menghidu Bau Masakan Babi[1]
Semoga kita mempunyai sedikit sifat warak dalam meniti kehidupan yang penuh mencabar ini. Marilah sama-sama kita berdoa:
اللَّهُمَّ إِنِّي أَسْأَلُكَ عِلْمًا نَافِعًا ، وَرِزْقًا طَيِّبًا ، وَعَمَلاً مُتَقَبَّلاً
Maksudnya:
 “Ya Allah, aku memohon kepada-Mu ilmu yang bermanfaat, rezeki yang baik dan amalan yang diterima.”
[1]
 https://maktabahalbakri.com/419-menghidu-bau-masakan-babi/#_ftn4
Bertarikh: 22 Jun 2023 bersamaan 3 Zulhijjah 1444 H


#1889: Hukum Mencium Hajar Aswad

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
:
Hi, saya ingin bertanya satu soalan, sebagai Non-Muslim saya selalu tertanya-tanya, kenapa muslim kena cium/pegang hajar aswad masa melakukan umrah/haji? Sedangkan Muslim tidak boleh sembah barang selain Allah.

Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Al-Hajar al-Aswad merupakan batu yang diletakkan oleh Nabi Ibrahim AS di salah satu daripada penjuru Ka’bah (sudut Timur Ka’bah dan sebelah kiri multazam) dan Allah SWT menurunkannya dari Syurga. Sabda Nabi SAW:
نَزَلَ الحَجَرُ الأَسْوَدُ مِنَ الجَنَّةِ، وَهُوَ أَشَدُّ بَيَاضًا مِنَ اللَّبَنِ فَسَوَّدَتْهُ خَطَايَا بَنِي آدَمَ
Maksudnya:
“Al-Hajar al-Aswad diturunkan dari Syurga. Warna lebih putih daripada putihnya susu tetapi ia telah dihitamkan oleh sebab dosa-dosa anak Adam.”
Riwayat al-Tirmizi (877) dan beliau nyatakan hadith ini dinilai sebagai hasan sahih
Berbalik kepada soalan yang diajukan,
hukum mencium/ memegang batu Hajar Aswad adalah sunat. Perbuatan mencium Hajar Aswad bukanlah bererti menyembah batu tersebut, namun sebagai  salah satu sunnah Nabi
. Sebagaimana dalam hadith menyebut:
إِنِّي أَعْلَمُ أَنَّكَ حَجَرٌ مَا تَنْفَعُ وَلاَ تَضُرُّ، ولَوْلا أنِّي رأَيْتُ رسولَ اللَّه صَلّى اللهُ عَلَيْهِ وسَلَّم، يُقَبِّلُكَ مَا قَبَّلْتُكَ
Maksudnya:
“Sesungguhnya aku (Saidina Umar al-Khattab) mengetahui, engkau hanyalah batu yang tidak memberi manfaat dan mudarat. Jika tidak kerana aku melihat Rasulullah SAW menciummu, nescaya aku tidak akan menciummu.”
Riwayat Al-Bukhari (167)
Kami katakan Allah SWT mengecualikan mengikut apa yang Dia kehendaki. Kami patuh dan taat kepada perintah Allah SWT. Bila mana Allah SWT mensyariatkan kami agar mencium Hajar al-Aswad dan beristilam dengannya, begitu juga mencegah kami dari bertabarruk (mengambil berkat) dengan batu dan pohon kayu. Maka, ini termasuk dalam perkara pengecualian. Kami lakukannya semata-mata mentaati Allah SWT dan mengikut Rasulullah SAW.
Begitu juga, untuk pengetahuan saudara, ibadat dalam Islam, ada yang bersifat
tawaqqufi
 dan
ta’abbudi
 yang memberi maksud kerana itulah perbuatan Rasulullah SAW yang sewajarnya kita ikuti. Boleh jadi kita tidak mengetahui matlamat atau hikmah di sebaliknya, tetapi kita tetap yakin akan ada hikmah di sebaliknya. Dengan sebab itulah, hikmah yang sebenarnya dariapda mencium Hajar al-Aswad adalah semata-mata mengikut perbuatan Rasulullah SAW di samping menzahirkan
ubudiyyah
 kepada Allah SWT iaitu dengan cara mentakzimkan syiar-Nya sebagai mana yang ditunjukkan oleh sunnah.
Semoga perbahasan ini sedikit sebanyak dapat memberi penjelasan kepada saudara dalam memahami lebih mendalam berkenaan agama Islam. Amin.
Bertarikh: 22 Jun 2023 bersamaan 3 Zulhijjah 1444 H


#189 Hutang Dengan Bukan Islam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah wajib membayar hutang orang bukan Islam?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Hutang menurut
Kamus Dewan Edisi Keempat
[1]
 ialah wang dan lain-lain yang dipinjam daripada orang lain.
Hutang adalah hak milik sesuatu barangan kepada orang lain dengan syarat orang tersebut memulangkan semula gantinya tanpa sebarang tambahan.
[2]
Dalam bahasa Arab ia disebut sebagai
al-qardh
 (القَرضَ). Al-Qardh dari segi bahasa bermaksud potong. Menurut kamus
al-Misbah al-Munir
[3]
: ‘قَرَضْتُ الشَّيْءَ قَرْضًا’ bermaksud saya memotong sesuatu. Kata nama perkataaan ini pula membawa maksud satu barangan yang diberikan kepada seseorang sebagai hutang. Perkataan ini digunakan dalam bahasa Arab kerana ia  (hutang) memotong hak pemilik terhadap barangan tersebut.
Menurut istilah para fuqaha’, hutang ialah memberi hak milik sesuatu barangan kepada orang lain dengan syarat orang tersebut memulangkan semula gantinya tanpa sebarang tambahan. Dalam bahasa Arab, proses ini dinamakan
qardh
 kerana proses ini menyebabkan tuan punya barangan memotong sebahagian hak miliknya untuk diberikan kepada kepada penghutang. Ini sesuai dengan makna qardh dari segi bahasa.
[4]
Allah SWT memerintahkan orang yang beriman untuk mencatat segala hutang dan masa bayarannya. Allah SWT berfirman di dalam al-Quran:
يَا أَيُّهَا الَّذِينَ آمَنُوا إِذَا تَدَايَنتُم بِدَيْنٍ إِلَىٰ أَجَلٍ مُّسَمًّى فَاكْتُبُوهُ ۚ وَلْيَكْتُب بَّيْنَكُمْ كَاتِبٌ بِالْعَدْلِ
Maksudnya:

Wahai orang-orang yang beriman! Apabila kamu menjalankan sesuatu urusan dengan hutang piutang yang diberi tempoh hingga ke suatu masa yang tertentu maka hendaklah kamu menulis (hutang dan masa bayarannya) itu dan hendaklah seorang penulis di antara kamu menulisnya dengan adil (benar).
[5]
Hutang juga merupakan satu amanah yang wajib ditunaikan dengan secara adil dan hukum untuk melangsaikannya sebagai satu akad antara sesama manusia adalah wajib,Hutang merupakan satu bentuk perjanjian antara pemiutang dan penghutang, yang telah diperintahkan oleh Allah SWT agar dipatuhi dan dipenuhi. Firman Allah SWT:
يَا أَيُّهَا الَّذِينَ آمَنُوا أَوْفُوا بِالْعُقُودِ
Maksudnya
:
Wahai orang-orang yang beriman, penuhi serta sempurnakanlah perjanjian-perjanjian.
[6]
Sighah
 (lafaz) perintah dalam ayat ini agar memenuhi setiap perjanjian yang dibuat adalah berbentuk mutlaq dan umum, mencakupi perjanjian sesama Muslim atau dengan bukan Islam.
Mematuhi perjanjian juga merupakan antara sifat seorang mu’min yang sejati:
وَالَّذِينَ هُمْ لِأَمَانَاتِهِمْ وَعَهْدِهِمْ رَاعُونَ
Maksudnya
: (
Orang mu’min itu ialah) yang menunaikan amanah dan perjanjian mereka.
[7]
Selain itu terdapat banyak hadith yang memberi ancaman terhadap sesiapa yang tidak membayar hutang, antaranya ialah:
يُغْفَرُ لِلشَّهِيدِ كُلُّ ذَنْبٍ إِلاَّ الدَّيْنَ
Maksudnya:

Diampuni dosa bagi seorang syahid, kecuali dosa tidak membayar hutang.
[8]
Terdapat juga riwayat yang menyebut bahawa Nabi Muhammad SAW sendiri pernah berjual beli secara hutang dengan seorang Yahudi. Saidatina ‘Aisyah R.Anha berkata:
اشْتَرَى رَسُولُ اللَّهِ صلى الله عليه وسلم طَعَامًا مِنْ يَهُودِيٍّ بِنَسِيئَةٍ، وَرَهَنَهُ دِرْعًا لَهُ مِنْ حَدِيدٍ
Maksudnya:

Rasulullah SAW pernah membeli bijiran barli dari seorang Yahudi secara bayaran tertangguh (salam / nasi’ah), dan Baginda mencagarkan perisai besi Baginda sebagai jaminan.
[9]
Begitu juga Baginda pernah berhutang dengan seorang Yahudi yang bernama Zaid bin Sa’nah, dan Baginda segera membayarnya apabila dituntut, meskipun waktu pembayarannya masih belum tiba:
أَنَّ زَيْدَ بْنَ سَعْنَةَ، كَانَ مِنْ أَحْبَارِ الْيَهُودِ أَتَى النَّبِيَّ صَلَّى اللهُ عَلَيْهِ وَسَلَّمَ يَتَقَاضَاهُ، فَجَبَذَ ثَوْبَهُ عَنْ مَنْكِبِهِ الْأَيْمَنِ، ثُمَّ قَالَ: إِنَّكُمْ يَا بَنِي عَبْدِ الْمُطَّلِبِ أَصْحَابُ مَطْلٍ، وَإِنِّي بِكُمْ لَعَارِفٌ، قَالَ: فَانْتَهَرَهُ عُمَرُ فَقَالَ لَهُ رَسُولُ اللَّهِ صَلَّى اللهُ عَلَيْهِ وَسَلَّمَ: «يَا عُمَرُ أَنَا وَهُوَ كُنَّا إِلَى غَيْرِ هَذَا مِنْكَ أَحْوَجَ، أَنْ تَأْمُرَنِي بِحُسْنِ الْقَضَاءِ، وَتَأْمُرَهُ بِحُسْنِ التَّقَاضِي، انْطَلِقْ يَا عُمَرُ أَوْفِهِ حَقَّهُ، أَمَا إِنَّهُ قَدْ بَقِيَ مِنْ أَجَلِهِ ثَلَاثٌ فَزِدْهُ ثَلَاثِينَ صَاعًا لِتَزْوِيرِكَ عَلَيْهِ
Maksudnya:

Sesungguhnya Zaid bin Sa’nah – seorang pendeta Yahudi- telah mendatangi Nabi Muhammad SAW dan menuntut pembayaran hutang dari Baginda dan menarik baju Baginda pada bahagian bahu kanan lalu berkata: “Sesungguhnya kalian Bani Muthalib merupakan golongan yang melengah-lengahkan pembayaran hutang, dan aku sangat arif akan hal ini”. Umar RA berasa marah kepadanya, lalu Rasulullah SAW bersabda kepada Umar: “Wahai Umar, antara aku dan dia ada urusan, janganlah engkau masuk campur. Sebaiknya kamu menasihati aku supaya membayar hutang dengan baik, dan menasihati dia supaya menuntut bayaran hutang dengan baik. Pergilah wahai Umar dan tunaikan haknya, walaupun sebenarnya masih berbaki tiga hari sebelum tiba tempoh untuk aku membayar hutang; dan tambahlah 30 saa’, kerana engkau telah menakutkannya.”
[10]
Bahkan para ulama turut menjelaskan bahawa hutang dan perjanjian dengan golongan kafir harbi juga wajib ditunaikan. Imam al-Ramli menyebut keadaan jika seorang kafir menjadi tawanan perang dan diambil sebagai hamba, dan ada Muslim yang berhutang dengannya, Muslim itu tetap wajib membayar hutang tersebut.
[11]
Maka jika hak golongan kafir harbi dan tawanan perang kafir pun wajib dihormati dan dipenuhi, maka terlebih patut lagi kita menghormati dan memenuhi perjanjian dengan golongan bukan Islam yang bertaraf warganegara dan hidup dengan aman damai dalam kalangan kita.
Kami menyimpulkan bahawa
hutang walaupun dengan sesiapa sahaja wajib dibayar sekalipun dia bukan Islam
. Hal ini kerana setiap orang mempunyai hak dalam hartanya walaupun akidahnya berbeza. Semoga Allah memberikan kita kefahaman yang baik dalam agama ini.
Wallahua`lam.
Bertarikh 5 Januari 2022 bersamaan 2 Jamadil Akhir 1443 H

[1]
 Lihat https://prpm.dbp.gov.my/cari1?keyword=hutang
[2]
 Lihat
al-Fiqh al-Manhaji
, (6/82),
Mughni al-Muhtaj
, (2/117) dan
al-Taqrirat al-Sadidah, Qism al-Buyu’
, (hlm. 45)
[3]
 Lihat
al-Misbah al-Munir,
 2/497
[4]
 Lihat
al-Fiqh al-Manhaji
, 4/121-122
[5]
 Surah al-Baqarah: 282
[6]
 Surah al-Ma’idah: 1
[7]
 Surah al-Mu’minin: 8
[8]
 Riwayat Muslim (1886)
[9]
 Riwayat al-Bukhari (2251) dan Muslim (1603)
[10]
 Riwayat al-Hakim di dalam
al-Mustadrak
 (2237) dan (6547), dan Ibn Hibban (288). Menurut al-Hakim, isnad riwayat ini adalah sahih, namun tidak diriwayatkan oleh Imam al-Bukhari dan Muslim.
[11]
Lihat
Fatawa al-Ramli
, 3/216


#1890: Memberi Minum Air Zam-Zam kepada Bukan Islam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
:
Bolehkah non-muslim diberi minum air zam zam? Mohon pencerahan dari Ustaz. Terima kasih.
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan sabda Nabi SAW:
خَيْرُ مَاءٍ عَلَى وَجْهِ الْأَرْضِ مَاءُ زَمْزَمَ فِيهِ طَعَامٌ مِنَ الطُّعْمِ وَشِفَاءٌ مِنَ السُّقْمِ
Maksudnya:
 “
Sebaik-baik air di atas muka bumi ialah air zamzam, padanya terdapat makanan yang mengenyangkan dan penawar daripada penyakit.
”
Riwayat al-Fakihi dalam
Akhbar Makkah
 (1106); al-Tabarani (11167); al-Dhiya’ dalam
al-Ahadith al-Mukhtarah
 (137); Lihat juga
Majma‘ al-Zawaid wa Manba‘ al-Fawaid
, 3/286;
Silsilah al-Ahadith al-Sahihah
, 3/44-45.
Air zamzam merupakan penghulu bagi segala air dan sebaik-baik air di atas muka bumi ini. Zamzam adalah nama bagi sebuah telaga yang berada di dalam Masjidil Haram di Makkah. Kemunculan telaga ini adalah pada zaman Nabi Ismail bin Ibrahim A.S, apabila Allah SWT telah sediakan air dari telaga ini bagi menghilangkan kelaparan dan dahaga buat dirinya dan ibunya, apabila mereka sudah kehabisan bekalan air di Makkah yang tandus pada ketika itu.
Hadith di atas menunjukkan secara umum di mana air zam-zam boleh diminum oleh orang Islam dan kafir. Justeru, tidak menjadi kesalahan jika dihadiahkan kepada jiran kita yang bukan Islam air zam-zam.
Alasan yang paling kuat di mana ketika pembukaan kota Mekah masih terdapat sebahagian jemaah Quraisy Mekah yang belum memeluk Islam dan tiada sabit menunjukkan bahawa Nabi SAW menghalang mereka dari meminum air zam-zam.
Berbalik kepada soalan yang diajukan,
kami nyatakan harus hukumnya memberi minum air zam-zam kepada mereka yang bukan Islam. Hal ini kerana tiada sebarang larangan oleh syarak dalam hal tersebut
. Moga dengan perbuatan baik tersebut, sedikit sebanyak menzahirkan akhlak Islam yang baik.
Isu berkenaan Air Zam-Zam telah kami bincangkan dalam artikel-artikel di bawah:
#463 Memberi Air Zamzam kepada Non-Muslim[1]
#369 Keberkatan Air Zamzam Tidak Terikat dengan Tanah Haram[2]

Semoga Allah SWT memberikan kefahaman yang jelas kepada kita semua dalam beragama. Ameen. Wallahua‘lam.

[1]

https://maktabahalbakri.com/463-memberi-air-zamzam-kepada-non-muslim/
[2]

https://maktabahalbakri.com/369-keberkatan-air-zamzam-tidak-terikat-dengan-tanah-haram/
Bertarikh: 22 Jun 2023 bersamaan 3 Zulhijjah 1444 H


#1891: Latte Art dengan Tulisan ‘Bismillah’

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada soalan berkenaan latte art. Apakah hukum kita menulis latte art dengan perkataan ‘bismillah’ dan hukum bagi pelanggan minum coffee dengan latte art ‘bismillah’? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, basmalah atau ‘bismillah’ termasuk dalam ayat-ayat suci al-Quran. Ayat-ayat suci al-Quran hendaklah dihormati dan tidak dijadikan mahupun diletakkan pada tempat yang menjadikannya rendah atau hina. Bahkan sebahagian ulama meletakkan hukuman yang keras terhadap mereka yang mempermainkan dan menghina al-Quran. Al-Khatib al-Syirbini menyebutkan, di antara perbuatan yang boleh menyebabkan seseorang itu jatuh kufur ialah dia dengan sengaja menghina agama secara terang-terangan atau mengingkarinya seperti mencampakkan kotoran kepada mashaf (al-Quran) kerana perbuatan itu jelas menghina kalamullah, dan menghina atau merendah-rendahkan suatu ucapan (kalam) bermaksud dia telah menghina atau merendah-rendahkan Pengucapnya — yakni Allah SWT. (Lihat
Mughni al-Muhtaj
, 5/431).
Begitu juga al-Qadhi ‘Iyadh menyatakan, ketahuilah bahawa sesiapa yang (dengan sengaja) merendah-rendahkan al-Quran atau sesuatu daripadanya, atau mencacinya, atau mengingkarinya tidak kira satu huruf atau satu ayat, atau mendustainya atau mendustai sebahagian daripadanya, atau dia mendustai suatu hukum atau berita yang jelas dinyatakan di dalamnya, atau mengisbatkan suatu yang dinafikannya, atau menafikan suatu yang diisbatkannya, dalam keadaan dia mengetahui perkara tersebut atau dia syak pada sesuatu daripada perkara tersebut, maka dia dikira jatuh kafir di sisi ulama secara ijma‘. (Lihat
al-Syifa bi Ta‘rif Huquq al-Mustafa
, 2/646)
Berbalik kepada soalan yang diajukan, menulis ayat-ayat al-Quran atau nama-nama Allah pada makanan, manisan atau seumpamanya, sebenarnya telah pun wujud sejak dahulu lagi. Sebahagian ulama menghukumkannya sebagai makruh. Hal ini adalah sebagaimana dinyatakan oleh al-Syawarni yang menyebutkan, dimakruhkan menulis al-Quran di atas dinding dan atap sekalipun milik masjid, begitu juga menulis al-Quran di atas pakaian, makanan dan seumpamanya. (Lihat
Tuhfah al-Muhtaj fi Syarh al-Minhaj wa Hawasyi al-Syarwani wa al-‘Abbadi
, 1/156).
Manakala hukum memakan makanan yang mengandungi tulisan al-Quran pula, para ulama berpendapat dan menaskan bahawa ia adalah diharuskan. Imam al-Nawawi menyebutkan, al-Baghawi dan selainnya berpendapat, makruh menulis ayat al-Quran dan nama-nama Allah pada dinding dan pakaian. Kemudian, al-Qadhi Husain dan al-Baghawi serta selain mereka berpendapat, jika seseorang menulis ayat al-Quran pada manisan dan makanan, maka tidak mengapa untuk memakannya. (Lihat
al-Majmu‘ Syarh al-Muhazzab
, 2/70).
Selain itu, Imam al-Nawawi juga sebelumnya ada menukilkan dua pendapat dalam kalangan ulama mazhab Syafi‘i berkenaan membawa makanan yang ditulis ayat al-Quran. Beliau menyatakan, pendapat yang paling sahih antara kedua-dua pendapat itu menurut kesepakatan ulama adalah ia dibolehkan. Begitu juga dua pendapat dalam kalangan ulama mazhab Syafi‘i berkenaan menyentuh dinding, manisan atau roti yang ditulis padanya ayat al-Quran, di mana beliau menyatakan, pendapat yang sahih, ia adalah diharuskan secara mutlak kerana ia bukanlah mashaf mahupun pada maknanya. (Lihat
al-Majmu‘ Syarh al-Muhazzab
, 2/68).
Begitu juga dalam kitabnya yang lain, Imam al-Nawawi menyebutkan, apa-apa yang ditulis padanya ayat al-Quran bukan untuk tujuan dipelajari seperti dirham-dirham, pakaian-pakaian, serban-serban, makanan-makanan, dinding-dinding, kitab-kitab fiqh dan usul, maka tidak haram untuk menyentuhnya mahupun membawanya (tanpa wuduk) mengikut pendapat yang sahih. Begitu juga tidak haram (memegang dan membawa tanpa wuduk) kitab-kitab tafsir mengikut pendapat yang paling sahih. Begitu juga Imam al-Nawawi turut menyatakan, tidak haram memakan makanan dan merobohkan dinding yang ditulis ayat al-Quran. (Lihat
Raudhah al-Talibin
, 1/80).
Selain daripada itu, Zakaria al-Ansari juga ada menyatakan, tidak haram memakan makanan yang tertulis padanya ayat al-Quran dan tidak mengapa percampurannya dengan apa yang ada dalam perut berbeza halnya dengan menelan kertas yang tertulis padanya nama Allah kerana hukumnya adalah haram sebagaimana ditegaskan dalam
al-Anwar
. Namun, dalam
al-Majmu‘
 dinyatakan bahawa tidak makruh menulis sesuatu daripada al-Quran pada bekas untuk diminum airnya bagi tujuan perubatan sebagaimana yang pendapat yang dipegang oleh mazhab (Syafi‘i).
Kemudian, al-Ramli al-Kabir menjelaskan kenyataan Zakaria al-Ansari di atas yang menyatakan berkenaan larangan menelan kertas yang mengandungi nama Allah” kerana ia menjadi najis oleh apa yang ada di dalam perut berbeza dengan hal memakannya sekiranya ia dalam bentuk makanan kerana ia tidak sampai ke dalam perut melainkan gambaran tulisan nama Allah itu sudah pun hilang. (Lihat
Asna al-Matalib fi Syarh Raudh al-Talib wa Ma‘ahu Hasyiah al-Ramli al-Kabir
, 1/62).
Begitu juga menurut al-Khatib al-Syirbini, tidak makruh menulis sesuatu daripada al-Quran pada bekas untuk diminum airnya bagi tujuan perubatan berbeza pendapat yang dinyatakan oleh Ibn ‘Abd al-Salam dalam fatwanya yang menyatakan ia adalah haram. Demikianlah juga hukum memakan makanan (yang tertulis padanya ayat al-Quran) adalah seperti hukum meminum air (yang tertulis padanya ayat al-Quran), tidak makruh dalam hal tersebut. (Lihat
Mughni al-Muhtaj
, 1/152).
Tambahan lagi, al-Syarwani juga ada menyatakan, tidak makruh meminum air yang digunakan untuk memadamkan apa yang ditulis padanya ayat-ayat al-Quran. (Lihat
Tuhfah al-Muhtaj fi Syarh al-Minhaj wa Hawasyi al-Syarwani wa al-‘Abbadi
, 1/156).
Kesimpulannya
Berdasarkan kepada kenyataan dan perbincangan di atas,
kami berpendapat tidak mengapa tetapi makruh hukumnya menulis latte art dengan perkataan ‘bismillah’ dengan syarat ia bukan bertujuan untuk direndah-rendahkan mahupun dihinakan.
 Hal ini kerana kalimah Allah dan juga ayat-ayat al-Quran hendaklah ditinggikan dan diagungkan serta diletakkan pada tempatnya sesuai dengan kedudukannya dan bukannya pada makanan mahupun minuman.
Manakala meminum coffee yang mengandungi tulisan latte art ‘bismillah’ pula adalah diharuskan dan tidak makruh.
Sekalipun begitu, kami mengambil kesempatan di sini menasihatkan, sebaik-baiknya elakkanlah menulis latte art dengan perkataan ‘bismillah’. Hal ini kerana keluar daripada perkara yang dihukumkan sebagai makruh adalah lebih baik berbanding jatuh di dalamnya. Lebih-lebih lagi, dikhuatiri perbuatan menulis perkataan ‘bismillah’ atau nama Allah pada latte art itu termasuk dalam perbuatan merendah-rendahkan keagungan kalimat itu sendiri.
Bagi mendapatkan penjelasan tambahan berkenaan ketinggian dan keagungan kalimat Allah bolehlah merujuk kepada buku terbaru kami yang bertajuk:
“Dengan Nama Allah: Bismillah.”
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
Bertarikh: 22 Jun 2023 bersamaan 3 Zulhijjah 1444 H


#1892: Menebus Dosa Mencuri

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
:
Assalamualaikum Dato Seri. Semasa saya sekolah dahulu saya selalu mencuri makanan di kantin dan barang di koperasi sekolah. Soalan saya, bagaimana untuk saya menebus dosa saya tersebut? Saya tak tahu nak cari orang yang saya curi barangnya itu sebab tidak kenal dan pemilik kedai pun mungkin telah bertukar.

Jawapan
:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Mencuri merupakan perbuatan maksiat yang dikategorikan sebagai dosa besar dalam agama Islam. Hukuman bagi pelakunya tidak sekadar dijanjikan di akhirat, bahkan diperuntukkan juga di dunia kerana mencuri merupakan perbuatan yang zalim. Allah SWT berfirman di dalam al-Quran,
وَالسَّارِقُ وَالسَّارِقَةُ فَاقْطَعُوا أَيْدِيَهُمَا جَزَاءً بِمَا كَسَبَا نَكَالًا مِنَ اللَّهِ وَاللَّهُ عَزِيزٌ حَكِيمٌ
Maksudnya
: “
Lelaki dan perempuan yang mencuri, potonglah kedua-dua tangannya (sebagai) pembalasan bagi apa yang mereka kerjakan dan sebagai seksaan daripada Allah SWT. Sesungguhnya Allah SWT Maha Perkasa lagi Maha Bijaksana.”
(Surah al-Maidah :38)
Pencuri lelaki dan pencuri perempuan, potonglah tangan mereka – wahai penguasa yang berkuasa- berdasarkan syariah. Ini adalah hukuman bagi mereka yang mengambil harta orang lain tanpa hak sebagai pembalasan dan juga sebagai peringatan agar orang lain tidak melakukan perbuatan yang serupa. Sesungguhnya Allah Maha Perkasa dalam kerajaan-Nya dan Maha Bijaksana dalam urusan-Nya.(Lihat
Tafsir Muyassar
,1/114)
Diriwayatkan daripada A’isyah bahawa Nabi Muhammad SAW bersabda :
لَا تُقْطَعُ يَدُ سَارِقٍ إِلَّا فِي رُبُعِ دِينَارٍ فَصَاعِدًا
Maksdunya
:
Tidaklah dipotong tangan pencuri kecuali dia mencuri seperempat dinar atau lebih.
Riwayat Muslim(1684)
Menjawab bagi persoalan di atas, kami nyatakan bahawa wajib dipulangkan kembali  apa yang telah diambil  tanpa keiizinan tuannya sama ada barang atau nilaian barang tersebut sekiranya empunya barang itu masih hidup. Sekiranya dia telah meninggal dunia maka wajib diserahkan kepada warisnya.
Ini sebagaimana yang telah dinukilkan oleh Imam al-Nawawi dalam kitabnya : Sekiranya pemilik asal tidak diketahui nama dan kedudukannya, para ulama memberikan beberapa penyelesaian. Pandangan ini disebutkan oleh Imam al-Nawawi di mana beliau menukilkan fatwa Imam al-Ghazali seperti berikut: Sekiranya seseorang memiliki suatu harta haram dan dia ingin bertaubat dan melepaskan diri daripada harta haram itu, maka jika harta itu mempunyai pemilik yang tertentu, hendaklah dipulangkan kepadanya atau kepada wakilnya. Jika dia sudah mati, wajib diserahkan kepada warisnya. Jika tidak diketahui siapa warisnya dan sudah berputus asa daripada mencarinya, maka wajib menyalurkan harta tersebut untuk keperluan umat Islam yang bersifat umum, seperti jambatan, ribat-ribat (kandang kuda, tempat pengajian, atau tempat golongan Sufi berkumpul), masjid-masjid, dan keperluan jalan raya Makkah, dan seumpamanya daripada segi boleh dikongsi bersama orang Islam. (Lihat
al-Majmu` Syarh al-Muhazzab
,
 9/351)
Dalam kitab
Syarh Riyadh al-Solihin
, pengarangnya berkata :  Boleh juga harta yang dicuri tersebut disedekahkan atas nama pemilik harta dengan ikhlas kerana Allah SWT, juga disertakan niat pahala kepada tuannya  (Lihat
Syarh Riyadh al-Solihin
, 1/89)
Dengan kemudahan yang ada pada masa kini kami cadangkan tuan menggunakan kemudahan seperti media sosial seperti Facebook, Instagram, Twitter, Tiktok dan sebagainya bagi mencari kembali tuan empunya barang tersebut atau warisnya.
Disamping itu kami katakan barangsiapa yang pernah melakukan perbuatan mencuri makan hendaklah baginya bertaubat dengan taubat nasuha dan mestilah berazam tidak akan mengulangi perbuatan itu lagi. Di sini kami nyatakan juga cara-cara bertaubat dengan betul.
Cara Bertaubat
Imam al-Nawawi menyebut dalam kitabnya: “Para ulama berkata, bertaubat dari setiap dosa hukumnya adalah wajib. Jika maksiat (dosa) itu antara hamba dengan Allah SWT – yang tidak ada sangkut pautnya dengan hak manusia – maka syaratnya ada tiga:
Menjauhi dan
meninggalkan maksiat
.
Menyesal
kerana telah melakukan maksiat tersebut.
Berazam dan bertekad untuk tidak mengulangi perbuatan maksiat
 itu selama-lamanya.
Jika salah satu syarat tidak dipenuhi, maka taubatnya tidak sah.
Namun, sekiranya maksiat itu berkaitan dengan hak manusia yang lain, maka syaratnya ada empat. Iaitu ketiga-tiga syarat di atas (dan ditambah satu syarat lagi, iaitu):
Hendaklah dia meminta dibebaskan daripada hak orang yang dizaliminya.
Jika berbentuk harta benda atau sejenisnya maka dia harus mengembalikannya
 (kepada orang yang diambil hartanya). Jika dalam bentuk
tuduhan palsu atau seumpamanya, maka hendaklah dipulihkan namanya atau meminta maaf kepadanya
. Jika ia berbentuk
ghibah
, maka harus minta dihalalkan.
(Lihat:
Riyadh al-Salihin
, hlm. 41-42)
Wallahua’lam
Bertarikh: 22 Jun 2023 bersamaan 3 Zulhijjah 1444 H


#1893:  Korban dengan Llama

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Bolehkah seseorang itu melakukan ibadah korban dengan llama? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
فَصَلِّ لِرَبِّكَ وَانْحَرْ
Maksudnya:
 “Maka dirikanlah sembahyang kerana Tuhanmu dan berkorbanlah (sebagai bersyukur).”
(Surah al-Kauthar: 2)
Maksud ‘berkorbanlah’ di dalam ayat tersebut mengikut pendapat yang paling sahih ialah mengorbankan atau menyembelih binatang-binatang korban. Hal ini sepertimana yang disebut di dalam tafsir Imam Ibn Kathir: “
Yang benar bahawa yang dimaksudkan dengan al-Nahr adalah menyembelih korban, iaitu menyembelih unta dan sejenisnya
.” (Lihat
Tafsir al-Quran al-‘Azim
, 4/556).
Definisi llama
Menurut
Kamus Dewan Edisi Keempat
, llama ialah sejenis binatang berbulu tebal daripada genus Lama yang berasal dari Amerika Selatan, rupanya seakan-akan unta tetapi tidak mempunyai bonggol, biasanya digunakan untuk mengangkut barangan.
[1]
 Manakala menurut
Britannica
, llama (Lama glama) ialah spesies haiwan ternakan yang telah dijinakkan, berasal dari keturunan guanaco (Lama guanicoe) dan
salah satu daripada ahli keluarga unta Amerika Selatan, Camelidae
. Llama adalah haiwan yang berkumpulan, tetapi ia juga digunakan sebagai sumber makanan, bulu, kulit, lemak untuk lilin, dan tahi kering untuk bahan bakar. Kawanan llama biasanya ditemui di Bolivia, Peru, Colombia, Ecuador, Chile dan Argentina, dan bukan itu sahaja llama juga telah dieksport ke negara-negara lain.
[2]
 Tambahan lagi, llama dan unta, kedua-duanya merupakan ahli dalam famili
Camelidae
. Terdapat tujuh ahli dalam famili
Camelidae
 iaitu tiga jenis unta, llama, alpaka, vicuna dan guanaco. Pada asasnya, llama dan unta berkongsi nenek moyang yang sama dan mempunyai banyak persamaan.
[3]

Gambar di atas: Llama
Secara umumnya,
llama ialah anggota yang terbesar dalam famili unta di Amerika Selatan.
 Llama yang lebih kecil dikenali sebagai
alpaka
, adalah haiwan bela jinak yang berasal daripada keturunan
guanaco
. Vicuna adalah satu-satunya saudara kepada llama. lama tidak mempunyai bonggol dan tingginya kira-kira 1.2 meter pada paras bahu. Bulunya yang tebal dan panjang berwarna perang, kuning pucat, kelabu, putih atau hitam. Llama betina melahirkan seekor anak pada satu masa. Llama paling berguna sebagai haiwan pengangkut. llama biasanya boleh membawa muatan sehingga kira-kira 60 kilogram, dan bergerak tegap melalui denai di kawasan pergunungan. Ia boleh berjalan lebih daripada 30 kilometer sehari dengan muatan penuh. Sekiranya llama merasakan muatannya terlalu berat atau la berasa penat, ia akan baring dan tidak mahu bergerak. Apabila ia marah atau diserang, ia akan meludahi muka musuhnya dengan air liur yang berbau busuk.
Llama sangat berguna kepada Orang Asli Amerika di Banjaran Andes Amerika Selatan. Apabila penakluk Sepanyol datang ke kawasan ini pada tahun 1500-an, lebih kurang 300 000 llama sangat digunakan untuk mengangkut perak dari lombong. Orang Asli Amerika masih lagi menggunakan llama untuk mengangkut barang. Mereka memakan daging anak llama. Mereka menggunakan bulu llama untuk membuat pakaian dan kulitnya untuk membuat sandal. llama tidak mahal untuk dibela. la tahan lasak dan memakan rumput dan pokok renek yang tumbuh di gunung yang tinggi. Llama tidak perlu meminum banyak air. la boleh memperoleh lembapan daripada tumbuh-tumbuhan. (Lihat
Ensiklopedia Dunia
, terj. DBP, 12/334-335).
Sekalipun llama, pada asalnya ia berasal dari pergunungan Andes di Amerika Selatan, tetapi kini ia telah pupus di alam liar dan wujud hari ini hanya sebagai haiwan ternakan yang dipelihara. Mereka diperkenalkan sebagai haiwan peliharaan dan haiwan ternakan di Amerika Utara, Eropah, dan Australia. Habitat semula jadi mereka ialah dataran tinggi Andes, terutamanya Altiplano di barat Bolivia dan tenggara Peru, dataran tinggi yang dilitupi dengan tumbuh-tumbuhan rendah, termasuk pelbagai pokok, pohon renek dan rumput yang rendah. Di rantau Altiplano, bahagian utara adalah bergunung-ganang dan agak sesuai (sebagai habitat mereka), manakala bahagian selatan pula kurang sesuai kerana lebih kering dan seperti padang pasir.
[4]
Berkenaan hukum memakannya, kami telah membahaskannya dalam artikel kami dalam Ahkam Syar‘iyyah yang bertajuk:
#813: Memakan Llama.
[5]
Berbalik kepada soalan yang diajukan, pada asasnya, aturan dalam pelaksanaan ibadah korban telah pun ditetapkan oleh syariat dengan jelas. Bagi pelaksanaan ibadah korban, telah diletakkan syarat haiwan-haiwan tertentu dalam melaksanakan ibadah ini iaitu unta, lembu (termasuk kerbau) dan kambing (termasuk biri-biri dan kibasy) serta jenis-jenisnya. Selain daripada tiga jenis haiwan tersebut, tidak pernah dinukilkan pula daripada Nabi SAW dalam melakukan ibadah korban.
Para ulama telah bersepakat menyatakan bahawa binatang-binatang yang boleh dibuat korban ialah binatang-binatang yang termasuk dalam kategori
bahimah al-an‘am
 (haiwan ternakan) yang diwajibkan zakat iaitu unta, lembu (termasuk kerbau) dan kambing (termasuk biri-biri dan kibasy).
Allah SWT berfirman:
وَلِكُلِّ أُمَّةٍ جَعَلْنَا مَنسَكًا لِّيَذْكُرُوا اسْمَ اللَّـهِ عَلَىٰ مَا رَزَقَهُم مِّن بَهِيمَةِ الْأَنْعَامِ
Maksudnya:
 “Dan bagi tiap-tiap umat telah Kami syariatkan penyembelihan (korban), supaya mereka menyebut nama Allah terhadap
bahimatul an‘am
 (binatang ternakan) yang telah direzekikan Allah kepada mereka.”
(Surah al-Hajj: 34)
Imam al-Baghawi berkata: Lafaz “بَهِيمَة” (haiwan) diikat dengan lafaz “النَّعَم” (ternakan) kerana ada daripada haiwan yang bukan daripada jenis haiwan ternakan seperti kuda, baghal dan keldai. Oleh itu, tidak boleh menyembelihnya sebagai korban. (Lihat
Ma‘alim al-Tanzil
, 5/385).
Imam al-Syaukani pula menyebutkan, ini mengisyaratkan bahawa haiwan korban hanya berupa binatang ternakan, tidak yang lain. (Lihat
Fath al-Qadir
, 3/535). Binatang ternakan (بَهِيمَة الْأَنْعَام) bermaksud unta, lembu dan kambing (termasuk segala jenis-jenisnya). Ini telah diketahui dan masyhur dalam kalangan orang-orang Arab. Selain itu, ini juga merupakan pendapat al-Hasan, Qatadah dan lain-lain. (Lihat
Tafsir al-Quran al-‘Azim
, 5/9).
Tambahan pula, hal ini telah dinukilkan wujudnya
ijma‘
(kesepakatan) dalam perkara ini oleh Imam al-Nawawi, Ibn  ‘Abd al-Bar, Ibn Hazm dan selainnya. Imam al-Nawawi menyebutkan, syarat sah dalam korban ialah haiwan korban hendaklah berasal daripada haiwan ternakan iaitu unta, lembu dan kambing. Termasuk juga pelbagai jenis unta, semua jenis lembu dan semua jenis kambing iaitu kibas,
ma‘iz
(kambing jantan) dan sejenisnya. Manakala selain haiwan ternakan seperti rusa dan keldai adalah tidak sah sebagai haiwan korban, sama ada daripada yang jantan mahupun yang betina – tanpa ada perselisihan ulama. Tidak ada khilaf sama sekali mengenai hal ini menurut kami. Selain itu, hasil daripada percampuran (perkahwinan) antara rusa dan kambing juga tidaklah sah sebagai haiwan korban kerana ia tidak termasuk dalam kategori haiwan ternakan. (Lihat
al-Majmu‘ Syarh al-Muhazzab,
 8/365).

Kesimpulannya
Oleh itu, berdasarkan kepada kenyataan di atas, jelaslah bahawa disyaratkan haiwan korban itu berupa ‘haiwan ternakan’, dan haiwan ternakan yang dimaksudkan ialah kambing, lembu dan unta serta termasuklah jenis-jenisnya sahaja. Justeru,
kami berpendapat bahawa boleh berkorban dengan llama kerana ia termasuk daripada jenis unta dan tergolong dalam keluarga unta iaitu
Camelidae
.
Apatah lagi llama juga telah menjadi haiwan ternakan di sebahagian negara dan diambil manfaatnya untuk dijadikan sebagai sumber makanan, bulu, kulit, lemak untuk lilin, dan tahi kering untuk bahan bakar. Jika dahulunya llama hanya ditemui atau berasal dari pergunungan Andes di Amerika Selatan, namun kini kawanan llama boleh ditemui di Bolivia, Peru, Colombia, Ecuador, Chile dan Argentina, dan bukan itu sahaja llama juga telah dieksport ke negara-negara lain.
Semoga Allah SWT memberikan kepada kita kekuatan untuk beribadah kepada-Nya di samping kefahaman yang jelas dalam beragama. Amin.
Wallahu a‘lam.
[1]
 Lihat

https://prpm.dbp.gov.my/cari1?keyword=llama
. Diakses pada 30 Mac 2022.
[2]
 Lihat

https://www.britannica.com/animal/llama
. Diakses pada 12 Jun 2023.
[3]
 Lihat

https://a-z-animals.com/blog/llama-vs-camel/
. Diakses pada 12 Jun 2023.
[4]
 Lihat

https://animalia.bio/llama#
. Diakses pada 12 Jun 2023.
[5]
 Lihat

https://maktabahalbakri.com/813-memakan-llama/
. Diakses pada 12 Jun 2023.
Bertarikh: 22 Jun 2023 bersamaan 3 Zulhijjah 1444 H


#1894: Isteri Tidak Mahu Anak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
:
Assalamualaikum Daro’ Seri. Adakah isteri boleh menolak permintaan suami untuk memiliki anak? Sekiranya suami sudah mempersiapkan pelbagai perkara dari sudut kewangan, ilmu, amanah dan berasa bersedia untuk menerima cahaya mata, adakah isteri boleh menolak tanpa sebarang sebab jika isteri tidak mahu? Atau itu termasuk dalam perkara yang isteri wajib taat pada suaminya. Terima kasih.

Jawapan
:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Anak merupakan satu anugerah yang dikurniakan oleh Allah SWT kepada pasangan yang mendirikan rumahtangga. Sepertimana firman Allah SWT:
يَهَبُ لِمَن يَشَاءُ إِنَاثًا وَيَهَبُ لِمَن يَشَاءُ الذُّكُورَ
Maksudnya:
“… dia mengurniakan anak-anak perempuan kepada sesiapa yang dikehendakiNya, dan mengurniakan anak-anak lelaki kepada sesiapa yang dikehendaki Nya.”
(Surah al-Syura : 49)
Begitu juga, dalam ayat yang seterusnya:
أَوْ يُزَوِّجُهُمْ ذُكْرَانًا وَإِنَاثًا ۖ وَيَجْعَلُ مَن يَشَاءُ عَقِيمًا ۚ إِنَّهُ عَلِيمٌ قَدِيرٌ
Maksudnya:
“Atau Dia mengurniakan mereka kedua-duanya – anak-anak lelaki dan perempuan, dan Dia juga menjadikan sesiapa yang dikehendaki Nya mandul. Sesungguhnya Dia Maha Mengetahui, lagi Maha Kuasa.”
(Surah al-Syura: 50)
Menurut Syeikh al-Maraghi dalam tafsirnya, Allah SWT mampu untuk mengurniakan anak lelaki dan perempuan kepada sesiapa yang Dia kehendaki dan tidak menganugerahkan keturunan kepada sesiapa yang Dia kehendaki. (Lihat
Tafsir al-Maraghi,
 13/6174)
Kembali kepada soalan di atas, sewajarnya saudara cuba berbincang dengan baik dengan isteri saudara. Dari situ dapatlah difahami sebab dan kenapa sebenarnya beliau mengambil sikap yang pasif berkenaan dengan anak.
Mungkin juga, bukan semata-mata penyediaan secara fizikal dan material tetapi mungkin tanggungjawab dan pengorbanan yang perlu saudara tingkatkan lagi sebagai contoh, isu berjaga malam untuk anak dan bayi yang sakit. Maka, di situ sikap saudara dapat menentukan duduk perkara sebenar situasi seperti ini terjadi.
Saudara mungkin boleh juga mengajak isteri saudara menuju ke majlis-majlis ilmu yang terkait dengan isu kehidupan berumahtangga dan juga cahaya mata. Banyak kelebihan yang diperolehi apabila kedamaian rumahtangga dan kebahagiannya dapat dipupuk. Natijah daripada itu, tidak mustahil isteri saudara akan patuh dan redha serta sentiasa bersama kehendak saudara.
Untuk itu,
islahkan
diri saudara terlebih dahulu dengan sebaik mungkin, maka sudah tentu akan membawa kepada kebaikan kepada diri saudara. Makanya, tidak akan timbul lagi soal khilaf atau perasaan tidak puas hati antara kedua-dua belah pihak. Sebaliknya, ia menjadi cukup baik.
Kami ada mengemukakan sebuah buku bertajuk
Baiti Jannati
yang sarat dengan nasihat. Kami kemukakan di sini 4 hadith Nabi SAW.
Daripada Abu Hurairah RA, katanya, Rasulullah SAW bersabda:
إِذَا تَزَوَّجَ الْعَبْدُ فَقَدِ اسْتَكْمَلَ نِصْفَ الدِّيْنَ فَلْيَتَّقِ اللهَ فِي النِّصْفِ الْبَاقِى
Maksudnya:
“Apabila hamba Allah berkahwin, ia telah melengkapi sebahagian agamanya, dan hendaklah ia bertakwa kepada Allah untuk memenuhi kekosongan sebahagian lagi.”
Riwayat al-Baihaqi dalam Syu’ab al-Iman (5486). Dinyatakan sebagai hasan dalam Sahih al-Jami’ (430)
Kesempurnaan agama bergantung kepada perkahwinan dan ketakwaan. Ini pada ghalibnya (kebiasaannya) jika dilakukan sebahagian sudah pasti diringankan yang lain pula.
Daripada Ibn Abbas R.Anhuma, Rasulullah SAW bersabda:
أَرْبَعٌ مَنْ أُعْطِيَهُنَّ فَقَدْ أُعْطِيَ خَيْرَ الدُّنْيَا وَالآخِرَةِ: قَلْبًا شَاكِرًا وَلِسَانًا ذَاكِرًا، وَبَدَنًا عَلَى الْبَلاَءِ صَابِرًا، وَزَوْجَةً لاَ تَبْغِيْهِ حُوْبًا فِي نَفْسِهَا وَمَالِهِ
Maksudnya:
“Empat perkara yang jika dikurniakan kepada seorang bererti, ia telah dikurniakan kebajikan di dunia dan akhirat: Hati yang bersyukur, lidah yang berzikir, badan yang sabar menerima cubaan dan isteri yang tidak ingin berbuat derhaka terhadap dirinya sendiri dan terhadap harta suaminya.”
Riwayat al-Tabarani dalam al-Mu’jam al-Ausat (7212) dan al-Baihaqi dalam Syu’ab al-Iman (4429). Al-Haithami menyebut dalam Majma’ al-Zawa’id (4/276) bahawa perawinya adalah perawi al-Sahih.
Berbahagialah sesiapa yang memperolehi keempat-empat perkara tersebut, antaranya isteri yang solehah dan kebahagiaan hingga ke hari akhirat.
Daripada Abu Umamah RA, Rasulullah SAW bersabda:
مَا اسْتَفَادَ الْمُؤْمِنُ بَعْدَ تَقْوَى اللَّهِ خَيْرًا لَهُ مِنْ زَوْجَةٍ صَالِحَةٍ إِنْ أَمَرَهَا أَطَاعَتْهُ وَإِنْ نَظَرَ إِلَيْهَا سَرَّتْهُ وَإِنْ أَقْسَمَ عَلَيْهَا أَبَرَّتْهُ وَإِنْ غَابَ عَنْهَا نَصَحَتْهُ فِي نَفْسِهَا وَمَالِهِ ” .
Maksudnya:
“Tidaklah seorang beriman selepas takwa kepada Allah mendapat banyak faedah lebih baik baginya daripada isteri yang solehah, jika disuruhnya nescaya ia mentaatinya. Dan jika melihat kepadanya, ia merasa sukacita, dan jika bersumpah atasnya, nescaya isteri tersebut menunaikannya. Jika suaminya keluar rumah, nescaya dia menjaga kehormatan dan harta suaminya.”
Riwayat Ibn Majah (1857), al-Tabarani (8/264), Ibn Asakir dalam Tarikh Dimasyq (43/279). Al-Suyuti menyatakan hadith ini hasan dalam al-Jami’ al-Saghir (7792)
Dan daripada Abdullah bin Amr RA, katanya, Rasulullah SAW bersabda:
الدُّنْيَا مَتَاعٌ وَخَيْرُ مَتَاعِ الدُّنْيَا الْمَرْأَةُ الصَّالِحَةُ
Maksudnya:
“Dunia merupakan keseronokan yang bersifat sementara dan keseronokan yang paling baik di dunia ialah wanita yang solehah.”
Riwayat Muslim (1467)
Sesungguhnya, mereka yang mempunyai isteri yang solehah sudah pasti mendapat ketenangan dalam jiwa sebagaimana yang terdapat dalam banyak nas al-Quran dan hadis. Begitu juga sesiapa yang memperolehi suami yang soleh sudah pasti membahagiakan pasangan dan keluarga masing-masing. Hadis seterusnya pula menunjukkan sebaik-baik perhiasan ialah isteri yang solehah.
Ini menggambarkan betapa hebatnya isteri solehah yang sudah pasti melahirkan generasi dan zuriat solehah serta menjadi penyejuk mata suaminya. tambahan pula isteri solehah datang dalam bentuk pakej kesempurnaan seperti yang dinyatakan dalam hadis Baginda SAW di mana wanita tersebut mempunyai harta benda yang melambangkan kekayaan, rupa paras yang menarik, mempunyai keturunan yang baik dan mulia serta kefahaman agama dan pegangannya yang utuh.
Saya doakan semoga saudara dan isteri bertambah erat kasih sayang,
mawaddah, mahabbah
 dan rahmah. Akhir kalam, marilah kita berdoa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 22 Jun 2023 bersamaan 3 Zulhijjah 1444 H


#1895: Doa Untuk Meninggalkan Dosa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
:
Assalamualaikum Dato’ Seri. Boleh dato’ Seri kongsikan doa bagaimana untuk kuat meninggalkan ketagihan pornografi?

Jawapan
:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan takrifan pornografi. Pornografi bermaksud bahan bertulis atau visual yang merangsang keinginan seksual, dan bertujuan untuk memberahikan pemerhati atau pembaca. Ia juga dikenali sebagai “porn”, “smut” dan bahan-bahan lucah.
Menjawab persoalan di atas, kami naskan terlebih dahulu firman Allah SWT:
وَالَّذِينَ هُمْ لِفُرُوجِهِمْ حَافِظُونَ ﴿٥﴾ إِلَّا عَلَىٰ أَزْوَاجِهِمْ أَوْ مَا مَلَكَتْ أَيْمَانُهُمْ فَإِنَّهُمْ غَيْرُ مَلُومِينَ ﴿٦﴾ فَمَنِ ابْتَغَىٰ وَرَاءَ ذَٰلِكَ فَأُولَٰئِكَ هُمُ الْعَادُونَ
Maksudnya:
“Dan mereka yang menjaga kehormatannya, – Kecuali kepada isterinya atau hamba sahayanya maka sesungguhnya mereka tidak tercela: – Kemudian, sesiapa yang mengingini selain dari yang demikian, maka merekalah orang-orang yang melampaui batas.”
(Surah al-Mu’minun: 5-7)
Imam al-Syafi‘i ketika mengulas ayat di atas menyebutkan: “Tidak halal menggunakan zakar melainkan kepada isteri atau kepada hamba perempuan yang dimiliki. Begitu juga tidak halal perbuatan beronani.” (Lihat
Al-Umm
, 5/102)
Syeikh Muhammad al-Amin al-Syanqiti berkata, sifat orang yang beriman yang mendapat kejayaan mewarisi Syurga Firdaus dan kekal di dalamnya adalah mereka yang memelihara kemaluan daripada liwat, zina dan selainnya. (Lihat

Adhwa’ al-Bayan
, 5/759-760)
Syeikh Muhammad Abu Zahrah Rahimahullah berkata: “Isyarat kepada mereka yang mencari selain daripada halal dan isyarat kepada sifat padanya adalah keterangan bahawa ini merupakan
illah
 hukum dan hukumnya adalah mereka yang melampau, zalim dan melebihi had sempadan halal kepada yang haram. Justeru, dia dianggap zalim kerana melakukan yang haram, zalim terhadap keturunannya, zalim terhadap masyarakat dan lain-lain. (Lihat
Zahratu al-Tafasir
,
 10/5048)
Syeikh Dr. Wahbah al-Zuhaili berkata: Firman-Nya, ‘فَمَنِ ابْتَغَىٰ وَرَاءَ ذَٰلِكَ’, yakni maka sesiapa yang mencari dan menginginkan selain pasangan yang sah dan hamba yang dimiliki, seperti melakukan istimna’ (onani/masturbasi), mereka adalah orang-orang yang melampaui sesuatu yang halal menuju kepada yang tidak halal. Mereka adalah orang-orang yang terlalu berlebihan dalam melakukan perlanggaran dan melampaui batasan-batasan syara’. (Lihat
al-Tafsir al-Munir,
9/287)
Ramai para intelek dan cerdik pandai memberi beberapa tips bagaimana cara untuk meninggalkan ketagihan pornografi, antaranya:
Khabarkan kepada rakan saudara yang hampir yang mengetahui masalah yang anda hadapi bahawa anda akan meninggalkan daripada menonton filem seperti itu. Mohon daripadanya dokongan terutamanya dari kalangan kaunselor atau doktor yang berpengalaman dalam hal ini.
Bangkit dan buang semua video, gambar-gambar yang masih ada pada diri anda seperti dalam komputer dan sebarang medsos. Ini kerana, apabila perkara tersebut masih tersimpan, ia amat sukar untuk anda melakukan
move on
atau perubahan pada diri anda.
Peliharalah diri anda dengan menyibukkan perkara-perkara yang bermanfaat dan berfaedah.
Laksanakan rancangan atau program khas bagi mengekang tabiat yang buruk ini yang mungkin boleh digunakan atau sebagai ganti dari sikap dan sifat ketagihan ini.
Jangan sekali-kali menggunakan internet melainkan mempunyai objektif yang tertentu.
Cuba mengenalpasti sebab utama yang mengheret saudara ke lembah ketagihan seperti ini. Seperti hasil daripada melihatnya membawa kepada bosan, letih serta lemah. Justeu, atasilah dengan pelbagai aktiviti yang lain.
Apabila terasa untuk menonton filem pornografi, cubalah menuju ke bilik air dan mandilah dengan air yang sejuk atau minumlah air yang sejuk.
Syor saya aktivitikan masa untuk ke masjid, pergi solat berjemaah, zikir di dalamnya, membaca al-Quran dan lebih penting mempelajari ilmu melalui guru-guru dan ustaz-ustaz.
Banyakkan zikrullah, istighfar dan taubat kerana ia memberi kesan yang baik dalam kehidupan seseorang.
Bacalah balasan dan azab Allah SWT kepada golongan yang sentiasa menjadi hamba dan abdi kepada nafsu syahwat akibat daripada zina dan juga homoseks. Ia sesungguhnya akan menggerunkan kita.
Pilihlah rakan taulan yang baik lagi soleh dan banyakkan aktiviti bersama mereka yang menatijahkan ketenangan jiwa dan kebahagiaan dalam kehidupan. Ini kerana seseorang itu akan dipengaruhi oleh rakan taulannya.
Akhirnya, ingatlah bahawa kita boleh mati bila-bila masa, justeru, kewaspadaan yang tinggi agar kita mati dalam
husnul khatimah
serta amalan yang baik menjadi harapan dalam kehidupan kita.
Akhir kalam, marilah kita melazimi doa:
يَا مُقَلِّبَ الْقُلُوبِ، ثَبِّتْ قَلْبِي عَلَى دِينِكَ
Maksudnya:

“Wahai Tuhan yang membolak-balikkan hati, tetapkan-lah hatiku di atas agama-Mu.”
Bertarikh: 22 Jun 2023 bersamaan 3 Zulhijjah 1444 H


#1896: Nama Muhammad Aisy Al- Haqeem

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
:
Assalamualaikum Dato’ Seri. Nak bertanyakan tentang maksud nama yang akan diberikan kepada anak saya yang baru dilahirkan. Adakah nama Muhammad Aisy Al- Haqeem mempunyai maksud yang baik?

Jawapan
:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Antara keunikan bagi manusia adalah mereka diberi nama. Hal ini tidak sepertimana makhluk yang lain, yang hanya diberi nama umum seperti pokok, haiwan, kambing, lembu dan lain-lain.
Nama yang dipilih pula hendaklah nama yang diredhai dan disukai oleh Allah. Itulah yang sepatutnya. Sabda Rasulullah SAW:
تَسَمَّوْا بأسماءِ الأنبياءِ، وأَحَبُّ الأسماءِ إلى اللهِ تعالى عبدُ اللهِ وعبدُ الرحمنِ، وأَصْدَقُها حارثٌ وهَمّامٌ، وأَقْبَحُها حَرْبٌ ومُرَّةٌ.
Maksudnya:
“Namakan anak-anakmu dengan nama para Nabi dan nama yang paling disukai Allah ialah Abdullah dan Abdul Rahman. Dan nama yang paling benar ialah Haris dan Hammam. Dan nama yang paling buruk Harb dan Murrah.”
Riwayat Abu Daud (4950) dan al-Bukhari dalam al-Adab al-Mufrad (814)
Di dalam sebuah hadith daripada Samurah bin Jundub RA, katanya: Rasulullah SAW bersabda:
لا تُسَمِّينَّ غُلامَكَ يَسارًا ولا رَباحًا ولا نَجيحًا، ولا أفلَحَ؛ فإنَّك تقولُ: أثَمَّ هو؟ فيقول: لا، إنَّما هنَّ أربَعٌ؛ فلا تَزيدُنَّ عَلَيَّ
Maksudnya:
“Jangan kamu menamakan anak-anakmu dengan nama Yasar, Rabah, Najih, Aflah. Kerana sesungguhnya apabila kamu berkata, adakah dia di sana? Maka jika tiada, kamu akan jawab: ‘Tiada.’ Sesungguhnya mereka adalah nama yang empat, maka jangan kamu tambah ke atasku.”
Riwayat Muslim (2137) Abu Daud (4958) al-Tirmizi (2836) dan Ahmad  (20078)
Dr Aidh al-Qarni berkata: Makna hadis ini adalah apabila kamu menamakan dengan nama-nama ini, sebagai contoh, kamu kata, adakah di rumah terdapat
Yasar
 (memberi maksud mudah), lantas dijawab: ‘Tiada.’ Maka di situ, boleh membawa kepada maksud berlaku kesusahan atau kesukaran. Atau kamu tanya, adakah
Rabah
 (memberi maksud keuntungan) ada di rumah? Lalu dijawab: ‘Tiada,’ maka bertukarlah tempat
rabah
(keuntungan) kepada kerugian. Begitulah juga yang seumpamanya. (Lihat
Mulhim al-‘Alam
, hlm. 166-167)
Ini menggambarkan betapa Rasulullah SAW mengambil sikap
tafa’ul
 iaitu berharap ke arah kebaikan dan menutup segala pintu yang membawa kepada kejatuhan, kehinaan, dan ketidakbaikan. Itulah sebab kenapa nama-nama tersebut tidak digalakkan walaupun kita dapati sebahagian ulama’ atau sesetengah orang menamakan anak-anak mereka dengan nama di atas.
Berkenaan dengan nama yang dicadangkan itu, saya berpendapat ia adalah baik dan maksudnya yang baik. Kecuali dari sudut ejaan perkataan Haqeem ditukar kepada Hakim atau Hakeem (حكيم) yang memberi maksud bijaksana. Adapun, Haqeem ia memberi makna di belakang mata berhampiran dengan telinga. Kalimahnya ialah ‘حقيم’ .
Marilah sama-sama kita berdoa kepada Allah SWT, moga-moga anak-anak kita menjadi anak-anak yang soelh dan solehah.
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 22 Jun 2023 bersamaan 3 Zulhijjah 1444 H


#1897: Memberi Rating Rendah Kepada Penjual

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
:
Apakah hukum jika memberi ‘
bad rating
‘ kepada penjual yang menjual barang rosak kepada pembeli? Adakah pembeli tersebut dikira mengaibkan penjual atau sebaliknya?
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَأَحَلَّ ٱللَّهُ ٱلۡبَيۡعَ وَحَرَّمَ ٱلرِّبَوٰاْ
Maksudnya:
 “
Padahal Allah telah menghalalkan berjual-beli (berniaga) dan mengharamkan riba
.”
Surah al-Baqarah (275)
Imam al-Tabari dalam tafsirnya menyatakan bahawa Allah SWT membenarkan keuntungan yang diperoleh melalui perniagaan dan jual beli.
 وَأَحَلَّ اللَّهُ الْأَرْبَاحَ فِي التِّجَارَةِ وَالشِّرَاءِ وَالْبَيْعِ
Maksudnya:
 “
Dan Allah SWT menghalalkan keuntungan yang diperoleh melalui perniagaan dan jual beli.”
 (Lihat
Tafsir al-Tabari

13/6)
Pada hari ini, penjualan secara online telah menjadi salah satu sumber rezeki khususnya bagi mereka yang baru menceburi bidang perniagaan. Ekosistem jual beli di platform e-commerce sebegini amat bergantung dengan penilaian (rating), jumlah barangan terjual (sold item) dan komen (review) pelanggan. Maka, penilaian (rating) yang rendah akan menyebabkan kehilangan pelanggan dan jualan merosot.
Berbalik kepada soalan di atas, kami nyatakan
jika sekiranya penjual menjual barangan yang rosak, maka wajar bagi saudari memberi “bad rating” kepada penjual tersebut. Hal ini bagi mengelakkan pembeli yang lain terjerat dengan penipuan yang dilakukan
.
Rasulullah SAW telah menegaskan:
وَمَنْ غَشَّنَا فَلَيْسَ مِنَّا
Maksudnya: “
Dan barangsiapa yang menipu kami maka bukanlah dia daripada kalangan kami.”
Riwayat Muslim (101)
Syams al-Haq al-‘Azim Abadi menyebut bahawa hadith ini menjadi dalil yang menunjukkan bahawa haramnya perbuatan menipu dan perkara tersebut telah disepakati. (Lihat
‘Aun al-Ma‘bud,
9/231)
Dalam hal ini juga, ia tidaklah dianggap mengaibkan. Bahkan, jika kita lihat pada hari ini juga banyak aplikasi seperti Shopee, Lazada, Shein dan seumpamanya yang telah memberi hak kepada pengguna untuk menilai sendiri penjual-penjual berkenaan.
Akan tetapi, jika sekiranya pembeli sengaja memberi rating yang rendah kepada penjual, walhal beliau telah menjual barang yang dalam keadaan baik, maka pembeli tersebut dikira berdosa kerana menimbulkan syak wasangka kepada orang lain.
Semoga Allah memberikan kita kefahaman dalam memahami agama ini. Amin. Marilah sama-sama kita berdoa:
اللَّهُمَّ إِنِّي أَسْأَلُكَ عِلْمًا نَافِعًا ، وَرِزْقًا طَيِّبًا ، وَعَمَلاً مُتَقَبَّلاً
Maksudnya:
“Ya Allah, aku memohon kepada-Mu ilmu yang bermanfaat, rezeki yang baik dan amalan yang diterima.”
Bertarikh: 22 Jun 2023 bersamaan 3 Zulhijjah 1444 H


#1898: Solat dengan Memakai Seluar Tiga Suku

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu persoalan. Sahkah solat seseorang lelaki yang didirikan dengan memakai seluar tiga suku? Mohon pencerahan. Terima kasih.
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَثِيَابَكَ فَطَهِّرْ
Maksudnya:
 “
Dan pakaianmu, maka hendaklah engkau bersihkan.”
(Surah al-Muddatthir: 4)
Al-Syaukani menyatakan bahawa ayat di atas bermaksud Allah SWT memerintahkannya untuk membersihkan pakaiannya dan memelihara pakaian tersebut daripada najis. Manakala Qatadah pula menyatakan bahawa maknanya adalah bersihkanlah dirimu daripada dosa-dosa. (Lihat
Zubdah al-Tafasir min Fath al-Qadir
, oleh Sulaiman al-Asyqar, hlm. 776).
Al-Sa‘di dalam tafsirnya menyebutkan bahawa berkemungkinan lafaz ‘pakaian’ dalam ayat ini bermaksud  seluruh perbuatan Rasulullah SAW dan makna ‘membersihkannya’ pula adalah dengan tulus dan ikhlas serta melaksanakannya dengan sebaik-baik pelaksanaan  dan memurnikannya daripada sebarang perkara yang membatalkan, merosakan dan mengurangkan pahalanya seperti syirik, riyak, nifak, ujub, takbur, lalai dan sebagainya yang diperintahkan kepada hamba-Nya untuk ditinggalkan ketika peribadatan kepada-Nya. Termasuk juga dalam perkara itu, perintah untuk membersihkan pakaian daripada najis. Hal ini kerana perkara tersebut merupakan sebahagian daripada kesempurnaan penyucian amalan khususnya di dalam solat, sebagaimana dinyatakan oleh para ulama bahawa menghilangkan najis daripadanya termasuk dalam syarat sah solat.
Selain itu, berkemungkinan juga lafaz ‘pakaian’ itu adalah dengan makna pakaian sebagaimana yang kita ketahui. Dalam erti kata lain, Rasulullah SAW diperintahkan untuk membersihkan pakaiannya daripada segala jenis najis pada setiap waktu khususnya ketika masuknya waktu solat. Sekiranya Baginda diperintahkan dengan penyucian secara zahir, maka sesungguhnya penyucian secara zahir itu merupakan sebahagian daripada kesempurnaan penyucian secara batin. (Lihat
Tafsir al-Sa‘di
, 1/895).
Syarat sah solat
Di antara syarat sah solat ialah
bersih daripada najis pada badan, pakaian dan tempat solat.
 Difahami bahawa najis itu perlu dibersihkan daripada pakaian melalui perintah Rasulullah SAW kepada Khaulah binti Yasar. Khaulah bertanya kepada Baginda SAW:
يَا رَسُولَ اللهِ إِنَّهُ لَيْسَ لِي إِلاَّ ثَوْبٌ وَاحِدٌ وَأَنَا أَحِيضُ فِيهِ فَكَيْفَ أَصْنَعُ ؟ قَالَ : إِذَا طَهُرْتِ فَاغْسِلِيهِ، ثُمَّ صَلِّي فِيهِ
Maksudnya:
 “
Wahai Rasulullah, sesungguhnya aku tiada pakaian lain melainkan sehelai ini sahaja, dan sekarang aku sedang haid mengenakan pakaian tersebut. Apakah yang perlu aku buat?
” Baginda SAW menjawab: “
Apabila engkau telah suci daripada haid engkau, maka basuhlah pakaian itu (yang terkena haid), kemudian solatlah dengan menggunakan pakaian itu.
”
Riwayat Abu Daud (365)
Hadith di atas menunjukkan bahawa Nabi SAW memerintahkan agar pakaian yang dipakai untuk solat perlu dibersihkan terlebih dahulu daripada segala jenis najis.
Begitu juga di antara syarat sah solat ialah

menutup aurat dengan sempurna
.
Batasan aurat lelaki ketika solat ialah bahagian badan antara pusat hingga lutut.
 Oleh itu wajib menutupnya dan tidak boleh kelihatan sedikitpun anggota tersebut ketika bersolat. Manakala batasan aurat perempuan ketika solat pula ialah seluruh badan selain muka dan dua tapak tangan. Oleh itu wajib menutupnya dan tidak boleh kelihatan sedikitpun ketika bersolat selain anggota yang dikecualikan tersebut. (Lihat
al-Fiqh al-Manhaji
, 1/124).
Imam al-Nawawi juga ada menyatakan, para ashab kami (ulama mazhab Syafi‘i) berpendapat bahawa wajib menutup kawasan aurat daripada pandangan orang lain dengan pakaian yang tidak tembus pandang kerana pakaian nipis sehingga orang yang lalu di belakangnya boleh mengetahui warna putih atau hitam kulitnya tidaklah dianggap menutup aurat. Begitu juga tidak cukup (yakni tidak dikira menutup aurat) pakaian tebal yang bercompang-camping yang dapat dilihat sebahagian aurat melalui celah-celah yang terkoyak itu. Jikalau warna kulit dan bentuk tubuh badan seperti lutut dan punggung dan seumpamanya sudah tertutup, maka sah solat seseorang itu disebabkan sudah menepati syarat asas menutup aurat. Namun, al-Darimi dan pengarang
al-Bayan
 menukilkan pendapat lain (dalam kalangan ulama mazhab Syafi‘i) yang menyatakan bahawa tidak sah solat jika menampakkan bentuk tubuh badan. Akan tetapi pendapat ini jelas tersilap. (Lihat
al-Majmu‘ Syarh al-Muhazzab
, 3/170).
Selain itu juga, Imam al-Nawawi menjelaskan lagi bahawa menutup aurat ialah syarat sah solat. Jika mana-mana bahagian aurat seseorang yang mendirikan solat terdedah, maka tidak sah solatnya. Tidak kiralah yang terdedah itu sedikit atau banyak, sama ada lelaki atau perempuan, sama ada solat secara berjemaah atau bersendirian, sama ada solat fardhu, solat sunat, solat jenazah, tawaf, sujud tilawah atau sujud syukur. (Lihat
al-Majmu‘ Syarh al-Muhazzab
, 3/172).
Kesimpulannya
Berdasarkan kepada perbahasan dan perbincangan di atas,
kami berpendapat bahawa solat seseorang lelaki yang didirikan dengan memakai seluar tiga suku adalah sah
kerana kebiasaannya seluar tiga suku melepasi lutut dan berada di tengah-tengah betis.

Justeru, ia telah memenuhi syarat menutup aurat bagi batasan aurat lelaki ketika solat iaitu menutup bahagian badan antara pusat hingga lutut.
Walau bagaimanapun, memakai seluar yang lebih panjang dan elok serta sesuai adalah lebih baik dan afdhal. Ini kerana ketika solat kita sebenarnya sedang menghadap dan bermunajat kepada Tuhan yang menciptakan kita iaitu Allah SWT. Alangkah baiknya jika kita dapat memakai pakaian yang lebih elok dan sesuai sebagaimana halnya kita ketika hendak bertemu dengan orang besar dan dihormati kedudukannya. Maka, memakai pakaian yang sesuai dan elok ketika bermunajat kepada Allah SWT dalam solat adalah lebih-lebih lagi utama. Hayatilah firman Allah SWT:
يَا بَنِي آدَمَ خُذُوا زِينَتَكُمْ عِندَ كُلِّ مَسْجِدٍ
Maksudnya:
 “
Wahai anak-anak Adam! Pakailah pakaian kamu yang indah berhias pada tiap-tiap kali kamu ke tempat ibadat (atau mengerjakan sembahyang).
”
(Surah al-A‘raf: 31)
Dalam
Audhah al-Tafasir
 (hlm. 182) disebutkan bahawa makna ayat di atas adalah pakailah pakaian-pakaian kamu yang terbaik dan paling bersih. Selain itu, terdapat pendapat yang menyatakan, mereka dahulunya melakukan tawaf di Baitullah dalam keadaan telanjang. Oleh sebab itu, turunlah ayat ini.
Selain daripada itu, al-Sa‘di ketika menafsirkan ayat ini, menjelaskannya dengan lebih terperinci bahawa maksudnya adalah tutuplah aurat-aurat kamu ketika mendirikan semua solat, tidak kira solat fardhu mahupun solat sunat. Hal ini kerana menutup aurat itu merupakan perhiasan bagi badan, sebagaimana mendedahkannya pula meninggalkan badan dalam keadaan buruk dan hodoh. Selain itu, boleh jadi yang dimaksudkan dengan ‘perhiasan’ dalam ayat ini juga merujuk kepada apa yang atas daripada perkara tersebut yang terdiri daripada pakaian-pakaian yang bersih dan baik.
Justeru, dalam ayat di atas merangkumi perintah untuk menutup aurat ketika mendirikan solat, dan penggunaan perhiasan dan alat-alat kecantikan ketika mendirikannya — seperti memakai pakaian yang cantik dan baik serta berwangi-wangian. Begitu juga kebersihan pakaian yang digunakan untuk menutup aurat daripada segala kotoran dan najis. (Lihat
Tafsir al-Sa‘di
, 1/287).
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
Bertarikh: 22 Jun 2023 bersamaan 3 Zulhijjah 1444 H


#1899:  Iktikaf di Kawasan Saie

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Bolehkah beriktikaf di ruangan solat di kawasan Saie di Masjidil haram dan menunaikan solat tahiyyatul masjid?
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asalnya kawasan saie bukanlah di dalam kawasan masjid. Ia dikenali sebagai
mas’a
iaitu tempat yang bersifat memanjang antara Safa dan Marwa.
Pertama: Sejarah Mas`a
Sebenarnya Mas`a mempunyai sejarah yang panjang dan lama sejak daripada peristiwa Hajar, ibu kepada Nabi Ismail AS yang melakukan sa`ie daripada Safa dan Marwah semata-mata mencari air untuk menyelamatkan keadaan anaknya yang ketika itu dalam keadaan kritikal kehausan kerana habis bekalan dan air. Kisahnya banyak dirakamkan dalam Qasas al-Anbiya’.
Syeikh Sya`rawi di dalam tafsirnya menyebut: Dua bukit Safa mengingatkan nostalgia lama bagaimana Saidatina Hajar iaitu ibu Ismail AS sedang berulang alik antara keduanya mencari air untuk anaknya selepas ditinggalkan kedua-duanya oleh Ibrahim di sisi Baitullah al-Haram. Bagaimana fikiran seorang perempuan ketika ditinggalkan suaminya bersama dengan anak yang masih kecil di tempat yang tidak mempunyai makanan dan sumber air? Di sinilah ucapan Hajar yang masyhur: Kepada siapa kamu serahkan kami, adakah Allah yang perintahkan kamu demikian itu? Lantas jawab Ibrahim: Ya. Dengan penuh yakin, isteri soleh itu berkata: Kalau begitu Allah SWT tidak akan mengabaikan kami. Justeru dia terkaya dengan Khaliq daripada makhluk.
Seperti yang diketahui Mas`a ialah ruang tempat sa`ie yang terletak di antara Bukit Safa dan Marwah. Sa`ie adalah termasuk dalam rukun ibadah haji dan umrah. Tanah tempat sa`ie ini, asalnya merupakan tanah yang berliku, curam dan tidak rata. Pembaikan dan pembaharuannya dilakukan sedikit demi sedkit sepanjang sejarah sehingga keadaannya seperti hari ini.
Sebelum ini Mas`a seperti Masjid al-Haram tidak bersambung dan dipisahkan oleh bangunan-bangunan. Ia terletak di kawasan pasar yang di kiri kanannya terdapat kedai-kedai dan para penjaja. Jadi pada waktu itu orang bersa’ie dengan dengan kesibukan di tengah-tengah deretan kedai. (Lihat
al-Tarikh al-Qawim,
 6/112).
Sebenarnya banyak buku sejarah yang membicarakan berkenaan dengan Masjid al-Haram, Makkah dan termasuk Mas`a itu sendiri. Sama ada dalam Bahasa Arab mahupun Bahasa Melayu.
Sa`ie
Sa`ie pada bahasa ialah bekerja dan juga diberi maksud dengan cepat dapat perjalanan iaitu berlari. Sedangkan sa`ie antara Safa’ dan Marwah ialah Tawaf antara keduanya. (Lihat
Mu’jam Lughah al-Fuqaha’
) Sa`ie juga dengan maksud apa-apa pekerjaan yang dilakukan atau usaha dan digunakan juga dengan maksud berjalan banyak sebagaimana yang tercatat dalam firman-Nya:
وَجَآءَ مِنۡ أَقۡصَا ٱلۡمَدِينَةِ رَجُلٞ يَسۡعَىٰ قَالَ يَٰقَوۡمِ ٱتَّبِعُواْ ٱلۡمُرۡسَلِينَ
Maksudnya: “
Dan (semasa Rasul-rasul itu diancam), datanglah seorang lelaki dari hujung bandar itu dengan berlari, lalu memberi nasihat dengan katanya: “Wahai kaumku! Turutlah rasul-rasul itu.”
Surah Yasin (20)
Mengikut Sa`di Abu Jaib, antara maksud sa`ie itu ialah kerja, usaha dan mengambil upah. (Lihat
al-Qamus al-Fiqhi Lughtan wa Istilahan,
 hlm. 173).
Pada istilahnya iaitu berjalan antara Safa dan Marwah sebanyak tujuh kali pergi dan balik selepas tawaf haji dan umrah. (Lihat
al-Muhazzab
, 2/769).
Amalan sa`ie adalah wajib mengikut pendapat ulama’ Hanafi. Sedangkan ia menjadi rukun mengikut jumhur ulama’ termasuk mazhab Syafi’e. (Lihat
al-Fiqh al-Islami wa Adillatuh,
3/180).
Adakah Mas`a termasuk dalam hukum Masjid al-Haram?
Mungkin timbul persoalan, adakah Mas`a termasuk dalam masjid al-Haram dan mengambil hukumnya seperti hendaklah perempuan yang berada di dalamnya suci daripada haidh. Ini menjad perbincangan di kalangan ulama’ dan juga di dalam kitab-kitab feqah.
Al-Majma’ al-Fiqhi al-Islami (Islamic Fiqh Council) dibawah Rabitah al-‘Alam al-Islami dalam persidangannya ke-14 pada 20 Syaaban 1415H bersamaan 21 Januari 1995 telah membuat keputusan dengan pendapat ramai : “Bahawa Mas`a selepas dibina bersambung dengan binaan Masjid al-Haram tidak termasuk dalam binaan dan hukum Masjid al-Haram”.
Mas`a ialah suatu masy’ar (tempat ibadat) yang tersendiri, Allah SWT berfirman :
إِنَّ ٱلصَّفَا وَٱلۡمَرۡوَةَ مِن شَعَآئِرِ ٱللَّهِۖ
Maksudnya :
 “Sesungguhnya “Safa” dan “Marwah” itu ialah sebahagian daripada syiar (lambang) agama Allah.”
Surah al-Baqarah (158)
Begitu juga mengikut pendapat jumhur ulama’ antaranya ialah imam mazhab empat. Dari segi hukum adalah harus melakukan solat padanya dan berimamkan imam Masjid al-Haram, sama seperti tempat suci lain. Orang yang berhadas besar, haid, junub boleh duduk dan melakukan sa`ie, namun adalah disunatkan untuk melakukan  sa`ie dengan berwudhuk.
Berdasarkan keterangan di atas, jika mengambil pendapat Majma’ FIqh Islami, maka tidak sah iktikaf di tempat mas’a kerana tidak dianggap sebagai masjid. Saya juga bersetuju dengan pendapat tersebut kerana kepentingan mas’a sebagai tempat saie hendaklah dikekalkan dan orang yang dalam keadaan uzur seperti haid boleh bersaie dengan syarat ketika tawaf dia masih dalam keadaan suci.
Firman Allah SWT:
ۚ وَلَا تُبَاشِرُوهُنَّ وَأَنتُمْ عَاكِفُونَ فِي الْمَسَاجِدِ ۗ
Maksudnya:
“Dan janganlah kamu setubuhi isteri-isteri kamu ketika kamu sedang beriktikaf di masjid.”
Surah al-Baqarah (187)
Nas ini menunjukkan antaranya beriktikaf hanya dalam masjid.
Begitu juga, mas’a sentiasa sibuk dengan orang yang sedang bersaie dan jika kita beriktikaf di situ, jika ramai sudah tentu mengganggu mereka. Oleh itu, masuklah ke dalam Masjidil Haram untuk iktikaf.
Akhir kalam, marilah kita berdoa:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya:

“Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.”
Bertarikh: 22 Jun 2023 bersamaan 3 Zulhijjah 1444 H


#190 Cari Barang Hilang Di Masjid

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah dibenarkan mencari barang hilang di masjid?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Masjid merupakan institusi yang penting dalam membangunkan masyarakat. Peranan masjid termasuklah sebagai agen untuk menyatukan masyarakat dan membantu menyelesaikan urusan mereka. Masjid yang benar-benar berfungsi akan memberikan banyak faedah dan manfaat kepada masyarakat di sekitarnya seperti dalam aspek pembentukan kerohanian, keilmuan dan juga sebagai pusat rujukan dan khidmat kepada masyarakat. Bahkan fungsinya boleh dikembangkan sehingga kepada pengislahan ekonomi dan sosial.
Masjid (مَسْجِد) pada bahasa Arab ialah nama bagi tempat bersujud. Dari sudut syara’nya boleh ditakrifkan kepada dua: Tempat permukaan bumi, ini berdasarkan sabda Nabi SAW:
وَجُعِلَتْ لِيَ الأَرْضُ مَسْجِدًا وَطَهُورًا
Maksudnya:
 “
Dijadikan bagiku bumi ini sebagai masjid (tempat bersujud)”
[1]
Manakala dari sudut istilah atau ‘urf masjid itu ialah tempat yang disediakan bagi mengerjakan sembahyang untuk selama-lamanya.
[2]
Larangan mewar-warkan carian barang hilang di dalam masjid sememangnya terdapat nas dalam hadith yang diriwayatkan daripada Abu Hurairah RA, Nabi SAW bersabda:
مَنْ سَمِعَ رَجُلًا يَنْشُدُ ضَالَّةً فِي الْمَسْجِدِ فَلْيَقُلْ لَا رَدَّهَا اللهُ عَلَيْكَ فَإِنَّ الْمَسَاجِدَ لَمْ تُبْنَ لِهَذَا
Maksudnya:

Barangsiapa yang mendengar seorang lelaki meminta-minta barangnya yang hilang di masjid, maka katakanlah kepadanya,”Semoga Allah tidak memulangkan barang itu kepada-Mu.” Ini kerana sesungguhnya masjid-masjid itu tidak dibina atas tujuan ini.
[3]
Ibn Abd al-Barr menyatakan: Allah telah menyebut bahawa masjid dibina untuk mengangkat dan menyebut Nama-Nya, dan bertasbih dengan-Nya pada setiap pagi dan petang. Ini adalah sebab masjid dibina. Maka kita haruslah menyucikan masjid daripada perkara yang bukan dalam tujuan ianya dibina.
[4]
Syeikh Muhammad al-Zuhaili, saudara kepada Syeikh Wahbah al-Zuhaili, menulis dalam kitab
Mausu’ah Qadhaya Islamiyyah Mu’asarah
 (1/217-219) beberapa fungsi masjid. Masjid sebagai rumah Allah bukanlah dibina semata-mata untuk ibadat dan solat tetapi merangkumi pelbagai risalah masjid, antaranya:
Masjid berperanan sebagai tempat pembinaan ruhiyyah.
Masjid berperanan sebagai tempat memarakkan sosial masyarakat.
Masjid sebagai tempat pengajaran dan latihan.
Masjid sebagai tempat meleraikan kusut kehidupan seperti qadha’ dan lain-lain.
Masjid sebagai tempat mengatur sistem politik seperti syura, bai’ah dan membuat resolusi serta keputusan yang besar.
Berdasarkan soalan di atas, k
ami nyatakan bahawa mencari barang hilang bukanlah tempatnya di masjid. Manakala, bagi orang menjumpai barang hilang, dia juga tidak perlu mengangkat suara untuk mewar-warkan barang yang hilang di masjid
. Kami cadangkan cukup agar diwar-warkan dengan cara tulisan dipaparkan di papan kenyataan. Sebutkan jenis barang yang hilang dan jika ada orang yang menuntut, minta si pencari itu nyatakan sifat barang yang sebelum diserahkan.
Wallahua`lam.
Bertarikh 5 Januari 2022 bersamaan 2 Jamadil Akhir 1443 H

[1]
 Riwayat al-Bukhari (438)
[2]
  (Lihat
Mu‘jam Lughat Al-Fuqaha
, hlm. 428 dan
Ahkam al-Sajid
, hlm. 26-27).
[3]
 Riwayat Muslim (568), Ibn Majah (1321), al-Tirmidzi (767), al-Tabarani (480) dan al-Hakim (2339).
[4]
 Lihat
al-Istidzkar
, 2/368